RTCG - Radio Televizija Crne Gore - Nacionalni javni servis :: Politika :: EK predlaže povećanje IPA fondova\n02. 06. 2020. 14:19 >> 14:20 0\nEvropska komisija predložila je da se iz predstojećeg sedemogodišnjeg EU budžeta (2021-2027) za Instrument predpristupne pomoći EU (IPA) izdvoji 14,5 milijardi eura.\nPored IPA fondova, zemljama regiona će na raspolaganju biti i Evropski fond za održivi razvoj od 96, 4 milijarde eura, kao i 10, 5 milijardi eura garancija za saniranje ekonomskih posledica COVID19 što su sredstva iz novog Evropskog instrumenta za oporavak.\n”Kada je riječ o predpristupnoj pomoći predložli smo da se za to izdvoji 14, 5 miljardi eura u okviru sljedećeg budžeta, a sva ova sredstva će nam omogućiti da na jesen predstavimo značajan ekonomsko razvojni plan za Zapadni Balkan zasnovan na trasportnoj i energetskoj povezanosti, zelenoj i digitalnoj agendi i da ove zemlje što brže i što više približimo našim ekonomijama”, objašava evropski komesar za prosirenje Oliver Varheji.\nOn ističe i da su zemlje u procesu proširenja u različitoj poziciji u odnosu na zemlje članice, ali da Evropska komisija uključuje Zapadni Balkan u evropske procese planiranja budžeta i ekonomskog oporavaka.\n”To se radi upravo da bi izbjegli širenje ekonomskog jaza, a sam ekonomsko investicioni paket koji ćemo predstaviti na jesen namijenjen je što bržem smanjivanju razlika u ekonomijama Zapadnog Balkna i EU27”, poručuje Varhelji.\nEvropska komisija je predložila i da se iz aktuelnog budžeta EU do kraja godine za zemlje Zapadnog Balkana, istočnog i južnog susjedstva obezbijedi još jedna miljarda eura. Ta pomoć bi, uz saglasnost Evropkog Savjeta i Parlamenta, trebalo da bude dostupna tokom ove godine.


MANS tužio Crnu Goru zbog privatizacije KTGT-a – Bankar.me\nJanuary 9, 2014 BERZA, CRNA GORA, SVE VIJESTI Leave a comment\nMreža za afirmaciju nevladinog sektora MANS je danas Upravnom sudu podnio tužbu protiv Vlade Crne Gore kojom traži poništenje odluke o dodjeli koncesije barskoj kompaniji „Kontejnerski terminal i generalni tereti“, koja je usvojena krajem prošle godine i u međuvremenu je objavljena u Službenom listu.\n“Dodjela koncesije je dio ukupnog privatizacionog paketa za prodaju barske kompanije turskom partneru „Global Ports Holding“, a poništenje odluke se traži zbog njene nezakonitosti, jer je zasnovana na koncesionom aktu i pratećem ugovoru koji predstavljaju brutalno kršenje domaćih zakona“, ističu u MANS-u.\nNaime, kako su dodali, koncesioni akt ne sadrži čak ni neke od osnovnih zakonskih elemenata, poput obavezne izrade ekološkog elaborata ili dostavljanja garancija za dobro izvršenje posla, dok se koncesioni ugovor stavljaju taj ugovor iznad naših zakona.\n“Na primjer, turskom partneru se garantuje da za njega neće važiti budući zakoni kojima se uvode nove finansijske obaveze za privredne subjekte. Ovakva rješenja nedvosmisleno predstavljaju nastavak sramne Vladine politike kojom profitne interese navodnih inostranih partnera, u ovom slučaju turskih, stavlja iznad pravnog sistema države, a da paradoks bude veći, upravo je crnogorski parlament, koji je najpozvaniji da brine o zakonima, omogućio spornu dodjelu koncesije“, naglašavaju u MANS-u.\nPrema njihovim riječima, Skupština je glasovima vladajuće koalicije krajem decembra prošle godine usvojila Zaključak kojim je Vladi odobrila donošenje odluke o koncesiji, a poslanici vlasti dali su zeleno svijetlo uprkos tome što su pred sobom imali na desetine stranica materijala koji pokazuje brojne nezakonitosti.\nParalelno sa podnošenjem tužbe, MANS je od Vlade zatražio odlaganje izvršenja odluke o dodjeli koncesije do pravosnažnosti sudske odluke, što je mogućnost koju dozvoljava Zakon o upravnom sporu.\n“Ukoliko Vlada ne odgovori na ovaj zahtjev ili ga odbije, od Upravnog suda ćemo tražiti donošenje privremene mjere do donošenja sudske odluke.Prodaja „Kontejnerskog terminala i generalnih tereta“ turskoj kompaniji, za smiješnih osam miliona eura je krajnje štetna, posebno kada je zna da Vlada kupca nije obavezala na značajnije investicije, već se one suštinski svode na samo dva miliona eura koliko je „Global Ports Holding“ obavezan da uloži u lučku infrastrukturu. Preostalih 11 miliona eura odnose se na kupovinu opreme koja će biti u isključivom vlasništvu turskog partnera, što znači da on ulaže u sebe, a ne u barsku kompaniju“, ističu u ovoj NVO.\nKako su dodali, do danas su prikupili veliki dio dokumentacije u vezi privatizacije “Kontejnerskog terminala i generalnih tereta“, koja, kako su naglasili, nepobitno pokazuje kršenje tenderske procedure i tešku zloupotrebu službenog položaja na račun favorizovanja turskog partnera, na osnovu koje će uskoro podnijeti krivičnu prijavu državnom tužilaštvu.\nPOJMOVIBerza1 Global ports Kontejnerski terminali Ko kupuje Kontejnerske terminale Luke Bar KOGE Kontejnerski terminal i generalni tereti (KTGT) Kontejnerski terminali MANS Mreža za afirmaciju nevladinog sektora (MANS) Tender za Kontejnerske terminale Turci kupili Kontejnerske terminale Turci poslali ponudu za KOGE\nPrevious Svaki Norvežanin od danas milioner\nSljedeći Amerikanci preuzeli fond Trend


"Advokatski tim će ići u pravcu da će se slučaj završiti u Strazburu", rekao je Dragičević.\n"Neka oni kažu šta je motiv. Ja ću poslije reći i ko su ubice i sve. Biće svi osuđeni na 45 godina. Hoću da zaštitim svjedoke na pravi način", kazao je Dragičević, te naknadno istaknuo da „iza ubistva Davida Dragičevića stoji država“.\n"Imena ubica držim za Strazbur jer ovdje ništa neće riješiti", dodao je.\n"Mogli su za dva minuta da riješe ovo. Da je vlast to riješila, hiljadu godina su mogli vladati i Dodik je mogao biti kao Tito", poručio je Dragičević.\n"Sve i jedna izjava je promijenjena od 18. marta do danas", kazao je Dragičević.\nViše iz ove kategorije « Davor Dragičević: Ne želim da živim u državi koja mi je ubila sina Na birou 34.000 ljudi, a na konkurse se niko ne javlja »


Pomoć od 100.000 evra za 14.000 najugroženijih žena u Srbiji - Izazov\nNovi magazin 10. aprila 2020. 12:18\nViše od 14.000 najugroženijih žena u 50 opština širom Srbije dobiće pomoć u vrednosti od 100.000 evra u higijenskim paketima i neophodnoj hrani, saopštili su danas zajedno Koordinaciono telo za rodnu ravnopravnost, Ministarstvo za evropske integracije i Delegacija Evropske unije u Srbiji.\nNovac je obezbedjen uz finansijsku podršku Delegacije EU u Srbiji, koja je preusmerila deo sredstava iz projekta IPA 2016 „Ključni koraci ka rodnoj ravnopravnosti“, a biće raspodeljen volonterskim timovima i timovima za vandredne situacije Crvenog krsta, koji će organizovati distribucije pomoći najugroženijim ženama na lokalnom nivou.\nPredsednica Koordinacionog tela Zorana Mihajlović kazala je da su u vreme pandemije virusa COVID -19 solidarnost i zajednički rad veoma važni.\n„Ovom odlukom narednih dana najugroženije žene u pedeset naših opština dobiće pomoć i hranu koja im je neophodna. Pozivam sve koji na ovakav način žele da pomognu da se jave i vrata Koordinacionog tela i Vlade Srbije su im otvorena“, izjavila je Mihajlović, navedeno je u saopštenju.\nProjekat „Ključni koraci ka rodnoj ravnopravnosti“ realizuje se u saradnji sa Ministarstvom za evropske integracije.\n„Veoma je važno da u momentu kada se suočavamo sa nesvakidašnjim rizikom prouzrokovanim širenjem COVID-19 pokažemo solidarnost i razumevanje za one koji su najranjiviji i najugroženiji. Uverena sam da će žene u Srbiji, bilo na selu ili u gradu, biti glavni oslonac našeg društvenog i ekonomskog oporavka, kao što se i sada u teškim okolnostima bore u bolnicama za zdravlje naših pacijenata, rade u prodavnicama, na seoskim gazdinstvima, medijski izveštavaju“, izjavila je ministarka za evropske integracije Jadranka Joksimović.\nSredstva za ceo projekat obezbedjena su uz finansijsku pomoć Delegacije EU u Srbiji.\n„U okviru paketa podrške EU za Srbiju u borbi protiv COVID-19 pandemije, izdvojili smo 100.000 evra za pomoć ugroženim ženama u 50 opština Srbije kojim će se obezbediti hrana i higijenske potrepštine, ali i pružiti im pomoć za njihovo mentalno zdravlje tokom izolacije“, izjavio je šef Delegacije EU u Srbiji Sem Fabrici.\nOn je kazao da niko od pripadnika osetljivih grupa – osobe sa invaliditetom, samohrane majke, žene koje se brinu o velikim porodicama, žrtve porodičnog nasilja, starije osobe iz manje pristupačnih krajeva Srbije, romske zajednice, ne sme biti zapostavljen i istakao da će EU nastaviti da im pomaže.\nPodršku u realizaciji ove projektne aktivnosti pružiće Crveni krst Srbije, jer ova organizacija ima razradjenu i rasprostranjenu mrežu u gradovima i opštinama, te jasan pregled potreba najugroženijih kategorija stanovništva.\nProjekat „Ključni koraci ka rodnoj ravnopravnosti“ zajedno realizuju Koordinaciono telo za rodnu ravnopravnost, Ministarstvo za evropske integracije i Agencija Ujedinjenih nacija za rodnu ravnopravnost i osnaživanje žena – UN Women, uz finansijsku podršku Delegacije EU u Srbiji.\nOdalović: Čini mi se da je Hoti spremniji na kompromis, ali to treba…


Kako uključiti građane u Evropske integracije - Evropske integracije\nNa radionici za organizacije civilnog društva iz Niša koja je održana u petak 15. juna u prostorijama EU Info centra predstavljena je matrica za uključivanje civilnog društva u pregovore o pristupanju Srbije Evropskoj uniji (EU), kao i preporuke za uključivanje građana u proces donošenja odluka na lokalnom nivou.\nO tome na koji način građani i organizacije civilnog društva mogu da doprinesu pristupanju Srbije Evropskoj uniji, kao i o tome kako građani mogu da se uključe u proces donošenja odluka razgovarali smo sa kolegama i koleginicama iz organizacija iz Niša.\nKoordinator projekata Beogradske otvorene škole (BOŠ) iz oblasti evropskih integracija, Vanja Dolapčev, razgovarao je sa prisutnima o vremenskom okviru i adresama na koje treba uputiti pitanja i komentare vezane za izradu pregovaračke pozicije ili praćenje primene nekog poglavlja. Takođe, predstavio je matricu za učešće građana u različitim fazama pregovora o pristupanju EU kao i platformu „Progovori o pregovorima“ gde se mogu naći sve informacije i dokumenta vezana za pregovore Srbije sa Evropskom unijom.\nSa druge strane, profesor, Dejan Vučetić, sa Pravnog fakulteta iz Niša, je ukazao na zakonske mogućnosti za učešće građana u donošenju odluka. On se osvrnuo i na skorašnje izmene zakonskog okvira kojima se definiše izrada strateških i drugih važnih dokumenata, a koje bi trebalo da omoguće da se donošenje odluka zasniva na principima dobrog upravljanja: učešću građana u procesu donošenja odluka i transparentnom, odgovornom i delotvornom pristupu izradi javnih politika.\nNacionalna koalicija za decentralizaciju je jedna od organizacija sa kojima BOŠ sarađuje u okviru projekta „Progovori o pregovorima“ sa ciljem informisanja građana o procesu pristupanja Srbije EU i podizanju njihovih kapaciteta radi aktivnog učešća u procesu.\nProjekat „Progovori o pregovorima“ BOŠ sprovodi od 2013. godine sa ciljem doprinosa evropeizaciji Srbije kroz promociju transparentnog i odgovornog procesa vođenje pregovora o pristupanju EU, koji je zasnovan na partnerskoj saradnji civilnog društva i javnih vlasti. Projekat podržava Fondacija za otvoreno društvo, Srbija.


Koliko je lak put do pobede 3. aprila\nAleksandar Vučić tvrdi, na osnovu istraživanja koje drži ispred sebe, da je opozicija imala lak put do pobede i do njegove smene. Ali, da opozicija nije krenula tim putem zbog sujete njenih prvaka, koji su namerno krenuli u dugom pravcu.\nJasmina Lukač | Demostat | Beograd 22. Jan 2022 | Analize\nOn u tom osvrtu pominje godinu 2014. pa nije jasno da li tumači da je opozicija tada imala lak put i važi li to i za spojene izbore 3. aprila 2022.\nIpak, to što tri meseca uoči glasanja Vučić još nije potvrdio kandidaturu za drugi predsednički mandat i treći vladarski (prvi je bio od 2012. do 2017. u svojstvu PPV i premijera) jeste čist manevar da opoziciju gurne na stranputicu.\nVučićeva "nekandidatura" ima glavnu svrhu da njegove birače ubedi u to da on nije žedan i željan vlasti, kako njegovi opozicioni protivnici tvrde.\nI već smo je videli i za prošle predsedničke izbore. Održani su 2. aprila 2017, a Vučić je sve do sredine januara govorio da je Tomislav Nikolić, predsednički kandidat SNS.\nA onda je saopštio da istraživanja pokazuju da je Nikolićeva pobeda u prvom krugu u trci za drugi mandat upitna, te da će taj teret preuzeti na sebe.\nI tada je to Vučićićevo navodno "nekandidovanje" uspešno prošlo, pitanje je zašto ne bi opet?\nMoguće zato što se stvarnost promenila i što se svet drastično promenio u odnosu na tu 2017. Možda se nisu promenili i birači i moguće je da neće kazniti "nekandidovanje" kao što nisu ni način na koji je Vučić u SNS sklonio Nikolića.\nIpak, ako je nešto sigurno, to je da izbori 3. aprila 2022. neće biti nimalo laki, kako za Vučića, tako i za njegove protivnike. Ti srpski izbori mogu biti okidač i uvod u šire nemire i promene na Balkanu, imajući u vidu krizu koja traje od Inckovog zakona u Republici Srpskoj, nestabilnu Vladu Crne Gore, nesigurno vođstvo Aljbina Kurtija na Kosovo, napetost u Severnoj Makedoniji...\nZato bi bilo očekivano da Vučić jače nastupa sa temom mira i stabilnost, ali iskrsava problem - događaji je prestižu.\nTa se priča zamračuje i snalazi je blek aut, engleski izraz koji je Vučić često ponavljao u danima poremećenog snabdevanja struje zbog snega i kolapsa EPS-a. Ali nije to jedini primer, nego jedan u nizu događaja koji narušavaju svaki pa i najbolji plan izborne pretkampanje.\nTako je i 27. novembra na kongresu SNS u Areni, Vučić rekao "vodiću vas i na ovim izborima" da bi kasnije protumačio da to znači da će njegovo ime biti na svim izbornim listima, jer ima veći rejting nego stranka.\nTaj 27. novembar obleležile su protestne blokade protivnika kopanja litijuma i dva zakona, o referendumu i o eksploataciji, kasnije promenjenih.\nDa je istog dana nedvosmisleno objavljena Vučićeva kandidatura, to proglašenje vezivalo bi se za "tuču na bageru" prilikom bliskog susreta demonstranata i naprednjaka u Šapcu.\nIstina, sa sitnijim incidentima na dan inauguracije Vučić je i započeo mandat 31. maja 2017.\nTadašnji demonstranti iz protesta Protiv diktature sprečeni su da se okupe ispred zgrade parlamenta, odakle je Vučić pešice otišao do zgrade Predsedništva gde je izvršena primopredaja između njega i Nikolića.\nOvog maja primopredaja koja bi trebalo da usledi je da Vučić ustupi formalno mesto lidera stranka, verovatno Ani Brnabić.\nSav ostali nedostatak smenjivosti u vrhu vlasti, institucionalni i demokratski manjak, u sistemu koji nije krojen za stalno jednog te istog čoveka i jednu te istru grupicu njegovih saradnika, trebalo bi da pokrije referendum o ustavnim promenama raspisan za 16. januar.\nKakva god izlaznost i rezultat bili na tom izjašnjavanju o promeni Ustava u delu o pravosuđu, Vučić i SNS predstaviće ga u svetlu u kome njima odgovara.\nUkoliko izlaznost podbaci i bude značajan procenat onih koji su glasali protiv, naprednjaci će prvo, moći da prebacuju svom koalicionom partneru Ivici Dačiću što je raspisivao referendum, a drugim partnerima što se nisu dovoljno potrudili.\nMoći će da svale odgovornost na njih i da im malo obore koalicionu cenu pred izbore i naročito, očekivanu podelu resora u Vladi posle izbore.\nDrugo, budući da su promene Ustava vezane za učlanjivanje Srbije u EU, Vučiću će glasove protiv koristiti kao argument o antievropskom raspoloženju naroda, u svakom zatezanju sa Briselom, odnosno novom vladom u Berlinu. Ukoliko pak izlaznost i broj glasova "za" bude ubedljiv i visok, Vučić će imati opravdanje za slučaj da opozicija osporava izborni rezultat 3. aprila. Jer, ako je valjalo kako je sproveden referendum, kako onda ne valja to kako su sprovedeni izbori?


U vreme kada su iz Novog Pazara stizale vesti o najvećem broju obolelih od COVID-19 i teškoj situaciji u kojoj se našao zdravstveni sistem u tom gradu, Novopazarke Nerma Zekić Hoćanin (29) i Selma Hasić Manić (27) uspele su da pošalju drugačiju poruku u svet.\nOne su ganute potresnim fotografijama i snimcima iz lokalne bolnice odlučile da stvari uzmu u svoje ruke i u humanitarnoj akciji za samo 24 sata prikupile 36.000 evra, uz pomoć kojih su toj zdravstvenoj ustanovi odmah obezbedile preko potrebne regulatore kiseonika i drugu neophodnu opremu.\nU međuvremenu, na njihov račun otvoren za pomoć bolnici u Novom Pazaru uplaćeno je ukupno oko 70.000 evra, od kojih je 45.000 evra usmereno kroz neophodnu opremu toj ustanovi, dok su ostala sredstva usmerena ostalim zdravstvenim ustanovama širom Sandžaka.\nOd prikupljenog novca kupile su ukupno 100 regulatora za kiseonik, laringoskope, anbubalone, 45 komada invalidskih kolica, toalet kolica, mnogo pulsnih oksimetara i toplomera i sve ono što je neophodno za uspostavljanje dijagnoze kod pacijenata.\nNovac usmeravan za najbitnije\nU Novom Pazaru proglašena vanredna situacija zbog korona virusa\nNjihova pomoć stigla je i do apoteka, kao i do onih koji su se lečili kod kuća.\n"Apelovali smo za veće donacije u vidu rendgena i ultrazvuka, koji su stigli, a najveća investicija je promena rezervoara kiseonika od Messera, koji imao 4.000 kubika a sada ima 12.000. Zbog tog problema je i bilo manjka kiseonika, jer je bilo mnogo pacijenata, a mali rezervoari", priča Selma za Radio Slobodna Evropa (RSE).\nUz pomoć njihove akcije, promenjena je i tabla regulacionog kiseonika u stanici što je koštalo 17. 000 evra, od čega je 10.000 evra izdvojeno iz humanitarnog fonda, a 7.000 evra je dala bolnica.\n"Dakle, novac smo usmeravale isključivo za najbitnije stvari, da snabdemo pacijente kiseonikom, a to će naravno moći da se koristi i u budućnosti", pričaju one.\nNovi Pazar je među prvim lokalnim samoupravama u Srbiji u kojima je proglašena vanredna situacija zbog novog pogoršanja situacije sa korona virusom. Ubrzo, taj grad udaljen oko 260 kilometara od Beograda proglašen je za najveće žarište, a na društvenim mrežama su se pojavile i fotografije koje su prikazivale izuzetno teško stanje u lokalnoj bolnici.\nVećina lekara i medicinskog osoblja obolela je od COVID-19, a kapaciteti bolnice su bili popunjeni. Zbog toga je nekoliko nevladinih organizacija pokrenulo akcije prikupljanja pomoći, a donacije su stigle i od drugih država. Timovi lekara su stigli iz drugih gradova u Srbiji, ali i iz Bosne i Hercegovine.\n'Pomoć je bila moralna obaveza'\nNerma i Selma, diplomirane pravnice, spontano je povezao isti cilj da pomognu svojim sugrađanima u borbi protiv virusa, iako su se pre toga samo znale samo površno iz grada.\nSelma je već imala iskustva u humanitarnim akcijama, pa je i ovoga puta osetila moralnu obavezu da pomogne svom gradu. Međutim, zbunile su ih oprečne informacije čelnika bolnice koji su tvrdili da imaju svu neophodnu opremu, dojave zdravstvenih radnika da nemaju gotovo ništa i pacijenata koji su tvrdili da se guše jer nemaju kiseonik.\n"Na žalost, medicinski radnici nisu smeli javno da kažu šta im je potrebno, već su nam anonimno ili preko poznanika govorili šta im treba, uz obavezno napominjanje da ne govorimo ko nam je rekao šta im nedostaje", kaže Selma.\nProlivene suze i stres\nOna dodaje i da su dozvolu za donaciju vrednu 36.000 evra dobile preko medicinskih sestara, a da je ona prikupljena za 24 sata.\n"Mnogo suza smo prolile i stresa doživele, jer smo mi dve obične devojke koje nisu navikle da se bore sa jakim političkim ličnostima, dok konačno tog ponedeljka, pre tri nedelje, nismo ušle sa donacijom u vidu regulatora za kiseonik u bolnicu", objašnjava Selma i dodaje da su pokretanje humanitarne akcije odmah podržali građani, a da su se njih dve najviše oslonile na društvene mreže za širenje poziva.\nZajedno sa lokalnim humanitacem Jasminom Halitovićem, pomogle su i zdravstvenim ustanovama u Tutinu, Sjenici, Raški, Prijepoju, Priboju i Novoj Varoši, gde su odneli sve što im je u tom trenutku trebalo - od invalidskih kolica, inhalatora, koncentratora kiseonika, aparata za pritisak, maski za kiseonik, dezinfekciona sredstva, posteljine, ćebadi i ostalog neophodnog materijala.\nSelma kaže da je istrajna i hrabra kada je istina i pravda u pitanju.\n"Žao mi je što je moj narod progovorio tek onda kada ga je zabolelo, odnosno kada su njihovi najbliži rođaci bili u bolnici i kada su videli kakvo je stanje, onda su nas podržali", navodi ona.\nU Opštoj bolnici u Novom Pazaru je od početka epidemije preminulo 100 građana koji su bili pozitivni na korona virus, a 54 preminulih u tom periodu nije bilo zaraženo, saopštio je Štab za vanredne situacije u Novom Pazaru 25. jula. Kako se navodi u saopštenju, među preminulima od posledica zaraze korona virusom 81 pacijent je iz Novog Pazara, 12 je iz Sjenice i sedam iz Tutina.\nGradonačelnik Novog Pazara: Ne krijemo broj umrlih od korone\nBroj preminulih od korona virusa u ovim opštinama saopšten je nakon naredbe Štaba za vanredne situacije da bolnica u Novom Pazaru dostavi podatke.\nSelma napominje da joj je drago da se ceo svet ujedinio da pomogne Novom Pazaru i Sandžaku.\n"Posebno bih se zahvalila građanima iz cele Srbije, iz Beograda, Kraljeva, Kragujevca, a posebno me ganuo slučaj jedne bake koja je od svoje male penzije odvojila 300 dinara, da bi kupili masku za kiseonik".\nRazočarane u političare\nNerma smatra da je ova situacija pokazala da postoje samo dve grupe ljudi, dobri i loši, a da je presudno u ogromnom poverenju koje su dobile od građana bilo to što nijedna od njih nije politički aktivna.\n"Mislim da je sada, kroz ovo što se desilo Novom Pazaru, narod izgubio poverenje u svoje političke vođe. Mi ovde imamo tri najuticajnije političke partije, Sandžačku demokratsku partiju Rasima Ljajića, Stranku pravde i pomirenja Muamera Zukorlića i Stranku demokratske akcije Sandžaka Suljemana Ugljanina, koje su pred ove izbore organizovale predizborne skupove. Narod se jednostavno razočarao u sve tri partije i video je nas dve kao nekoga ko je potpuno apolitičan i neutralan i kome je cilj samo da pomogne narodu", kaže Nerma.\nVučić: Moglo se ranije reagovati u Novom Pazaru\nU Srbiji je vanredno stanje ukinuto 6. maja, a 21. juna su održani republički, pokrajinski i lokalni izbori. U međuvremenu, političke stranke, svaka na svoj način, organizovale su svoje kampanje, a pojedine su održale i velike skupove. Javnost je tako imala prilike i da vidi odlazećeg ministra trgovine i lidera Sandžačke demokratske partije Rasima Ljajića kako sa bine skače u publiku, koja ga na rukama nosi tokom skupa organizovanog 17. juna.\nNerma napominje i da Opšta bolnica u Novom Pazaru sada izgleda mnogo drugačije, nakon svih donacija i opreme koja je stigla.\n"Mi smo imale priliku da uđemo i da vidimo kako izgledaju pojedina odeljenja, ali je najbitnije reći da naš zdravstveni sistem nije ovakav samo sada ili u poslednjih mesec dana, svi dobro znamo da oni ovako funkcionišu već godinama. Svi će vam u ovom gradu ispričati da ukoliko bi im neko bio u bolnici, cela porodica je morala da se angažuje i da bude pored bolesnika, a to je sada samo došlo do izražaja jer je mnogo medicinskih radnika zaraženo, a posete su zabranjene i o pacijentima prosto nije imao ko da brine", rekla je ona.\nApeluju na svest o neophodnim promenama\nNerma je apelovala na mlade sugrađane na svest o promeni zdravstvenog sistema, inače će se, kako je istakla, u suprotnom sve zaboraviti i vratiti na staro.\nGrađani Novog Pazara su, u međuvremenu, počeli da im se obraćaju i lično sa svojim problemima, pa je tako Selmi tokom intervjua stigla SMS poruka od jednog pacijenta koji je zamolio da reaguje jer je na lečenju u bolnici, a još uvek nije primio terapiju. Odgovara mu momentalno da zove lekare i medicinsko osoblje.\n"Drago mi je što naši sugrađani imaju slobodu da nam kažu neke važne stvari, ali to sa druge strane nije dobro, jer ukazuje na manjak komunikacije sa nadležnima", objašnjava Selma.\nOna napominje da dve devojke nisu krenule u akciju "kao špijuni ili da bi nekoga ispljuvale ili da imamo neke svoje interese".\n"Nama ne treba posao ili bilo šta drugo, mi smo tu zbog naroda i dok budemo videli da im trebamo u bolnici ili bilo kojoj drugoj ustanovi bićemo tu, podići ćemo glas. Nadam se da nas niko neće ućutati i da ćemo uvek moći otvoreno da sarađujemo sa svima, da razgovaramo na normalnom intelektualnom nivou bez ikakvih pritisaka, jer smatram da i nadležnima treba da budu prioritet građani", kaže Selma.\nGrađani položili test humanosti, ali političari nisu\nOna smatra da je država koju su predstavljali građani položila ispit humanosti, a da Srbija kao država, koju su predstavljali političari, nažalost taj ispit nije prošla.\n"Znate li koliko je samo nas dve ljudi zvalo, jer nemaju kući kiseonik, pa smo onda mi kupovale koncentratore kiseonika i delile to tako po kućama? Ne samo mi i druge organizacije su delile te koncentratore, bar 30 ih je u jednom trenutno bilo po kućama", napominje Selma.\nOna ističe da su tokom akcije deljeni i lekovi, a da je lokalnim apotekama uplaćeno preko 2,500 evra kako bi ljudi mogli besplatno da uzmu terapiju, koja, pored antibiotika, uključuje i vitamine i preparate.\nNerma ističe da se ne kaje zbog svega i da bi opet sve isto uradila, možda sada smelije i energičnije.\n"Nas dve nemamo straha i dlake na jeziku da kažemo bilo šta što vidimo i što nam se čini da nije pravedno. To je zato što želimo najbolje svom gradu i što želimo imamo lečenje kakvo zaslužujemo", ističe ona.\nKako kaže, bilo joj je žao da gleda kako građani Novog Pazara odlaze da žive u inostranstvu, ali da joj se čini da u ovom periodu nije bilo njih da se odazovu u velikom broju, humanitarne akcije ne bi dale toliko rezultata.\nOve dve devojke na kraju razgovora kažu da su trenutno stopirale sve uplate, jer su u Novi Pazar stigle brojne donacije, koje bi trebalo adekvatno rasporediti.\n"Nadamo se da u drugom talasu neće biti ovoliko smrtnih slučajeva i da ćemo biti spremniji. Apelujemo na sve građane da se pridržavaju svih mera, da nose masku i drže distancu, jer je virus toliko čudan da nema više nikakvih pravila", dodaju na kraju ove dve Novopazarke.\nSituacija u Novom Pazaru se u poslednjih nekoliko dana smiruje, a prema rečima nadležnih iz lokalne bolnice, smanjuje se i broj hospitalizovanih pacijenata. Uprkos svemu, u tom gradu je i dalje na snazi vanredna situacija, a na građane se apeluje da se pridržavaju svih propisanih mera.


Crveno-beli 'feniks' iz pepela u TOP 16! - Sportske.net\nCrveno-beli 'feniks' iz pepela u TOP 16!\nKošarkaši Crvene zvezde Telekom vratili su se iz pepela i savladali minhenski Bajern u odlučujućoj utakmici za plasman u TOP 16 fazu Evrolige. Crveno-beli takmičenje nastavljaju u grupi "E".\nGudurić je ponovo "X faktor"!Gudurić je OVAKO držao Zvezdu u drugoj četvrtiniHoće li tribine u izdržati?!U "Pioniru" je i Zvezdino dete sa 'druge planete'!Petarda i zvižduci - Ovako su dočekani košarkaši Bajerna!\nAktuelni šampion Srbije skratio je život svojim navijačima ali je pobedom nad Bajernom rezultatom 85:76 (31:20, 13:20, 12:25, 29:11) obezbedio plasman u TOP 16 fazu Evrolige!\nOdlučujuću utakmicu u borbi za plasman u TOP 16 fazu Evrolige košarkaši Crvene zvezde Telekom otvorili su kako se samo poželeti može. Već na startu meča, pri rezultatu 5:5, usledila je serija crveno-belih 11:0 koju su režirali Marko Simonović i Kvinsi Miler poenima van linije 6.75.\nEkipu Svetislava Pešića je u tim momentima u životu držao večeras sjajni Duško Savanović koji je samo tokom prve četvrtine ubacio tri trojke.\nNajveće vođstvo na utakmici crveno-beli su imali upravo u prvoj deonici kada je Kvinsi Miler pogodio oba slobodna bacanja i odveo Zvezdu na "+13".\nFantastično odigranu četvrtinu domaći su krunisali sa 31 postignutim poenom i prednošću od 11 poena koja je vrlo brzo počela da se topi usled jako lošeg izdanja u naredna dva perioda.\nNeshvatljiv strah i nesigurnost uvukli su se u redove ekipe Dejana Radonjića na startu druge četvrtine pa je u uvodna tri i po minuta Zvezda ostala bez poena što je Bajern kaznio serijom 6:0.\nBaš kao što je Duško Savanović držao Bajern u igri tokom prve četvrtine, tako je u drugoj deonici Marko Gudurić sa stoprocentnim učinkom iz igre (2/2 za dva, 1/1 za tri) ostavio domaće u plusu.\nPosle prvog poluvremena najefikasniji igrač u redovima Crvene zvezde Telekom bio je Kvinsi Miler sa 13 poena, dok je standardno dobri Maik Cirbes dodao 7 poena i 5 skokova. Na drugoj strani dominirao je Duško Savanović sa 15 poena i 2 skoka.\nTreća četvrtina samo je produbila agoniju crveno-belih koji prosto nisu mogli da prenesu loptu na protivničku polovinu. Mnoštvo izgubljenih lopti koštalo je Zvezdu gubitka rezultatske prednosti šest minuta pre kraja trećeg perioda kada je pogodio Aleks Renfro (46:48).\nBilo je to prvo vođstvo Bajerna nakon uvodnog od 2:0 što je dodatno uzdrmalo ekipu Dejana Radonjića. U tim momentima gosti su stigli do maksimalne prednosti od 11 poena sa kojom je Bajern i otišao na poslednji odmor između četvrtina.\nKada je Duško Savanović pogodio dvojku na startu poslednje četvrtine Bajern je otišao na +13 (67:56) ali je onda usledio Zvezdin povratak iz pepela.\nPoeni Maika Cirbesa, a potom trojke Stefana Jovića i Marka Gudurića sa osam metara u potpunosti su vratile Crvenu zvezdu Telekom u rezultatski egal i nagovestile dramu. U momentima kada se lomio rezultat crveno-bele je malo poslužila i sreća pošto su sve napadačke opcije gostiju prestale da daju rezultat.\nMarko Gudurić je tada preuzeo odgovornost i poveo Zvezdu ka petoj pobedi u grupi "A", usled koje su crveno-beli završili na trećem mestu pa će u nastavku takmičenja igrati u grupi "E".\nKo će biti rivali Crvene zvezde Telekom pogledajte OVDE!\nNajefikasniji pojedinac u ekipi Crvene zvezde Telekom bio je Kvinsi Miler koji ostvario 'dabl-dabl' učinak (21 pts, 10 sk). Pratili su ga Maik Cirbes (17 pts, 9 sk) i 'x faktor' Marko Gudurić koji je postigao 16 poena.\nNa drugoj strani dominirao je Duško Savanović sa 19 poena i 6 skokova ali je upravo srpski internacionalac u završnici promašivao trojke kada je Bajern hvatao priključak.


Erdogan: Turska se vidi kao dio Evrope, ali nećemo pristati na napade - Olovo.ba\nprije 1 sedmica 5\nPredsjednik Republike Turske Recep Tayyip Erdogan izjavio je u nedjelju da njegova zemlja, službeni kandidat za članstvo u Evropskoj uniji, sebe vidi kao nerazdvojni dio Evrope, ali da neće popustiti pod napadima i dvostrukim standardima.\n"Sebe vidimo kao nerazdvojni dio Evrope. Međutim, to ne znači da ćemo se pokoriti otvorenim napadima na našu zemlju i naciju, prikrivenim nepravdama i dvostrukim standardima", naglasio je Erdogan u obraćanju članovima AKP stranke čiji je predsjednik.\nAktivnosti Turske na bušotinama u spornom dijelu istočnog Sredozemlja podigle su tenzije s Evropskom unijom jer je Turska ušla u spor s Grčkom i Kiprom oko opsega njihovih granica.\nKomesar Evropske unije za vanjsku i sigurnosnu politiku Josep Borrell kazao je ranije da je retorika Turske s Kiprom pojačala napetosti s EU, a Ankara mora shvatiti da njezino ponašanje "usložnjava odvojenost" od bloka.\nEU će razgovarati o turskoj potrazi za prirodnim gasom u osporavanim vodama u istočnom Mediteranu na sljedećem samitu u decembru, najavila je u četvrtak njemačka kancelarka Angela Merkel.\n"Ne vjerujemo da imamo bilo kakvih problema sa zemljama ili institucijama, a koje nije moguće riješiti političkim dijalogom i pregovorima", smatra Erdogan.\nErdogan je naglasio da bi EU trebala održati svoja obećanja u vezi s pitanjem migranata i međusobnim odnosima s EU, misleći na dogovor iz 2016. godine kojim je Ankara ograničila ulazak migranata u Evropu u zamjenu za finansijsku pomoć i bezvizna putovanja u schengenskoj regiji.\nTurska je nedavno najavila nastavak seizmičkih istraživanja koja su trebala trajati do 29. novembra u spornom dijelu istočnog Sredozemlja, javlja Reuters.\nStudenti medicine pokrenuli projekt ABCdoc: Cilj pružiti kvalitetne informacije svim građanima\nTegeltija predložio sastanak VSTV-a u Banjoj Luci, kasnije se požalio jer je poruka objavljena


Predsedavajući Odbora za pravosuđe Predstavničkog doma, demokrata Džerold Nedler, 3. maj 2019.\nOdbor za pravosuđe Predstavničkog doma, u kojem većinu imaju demokrate, opomenuo je sekretara za pravosuđe Vilijama Bara za nepoštovanje Kongresa, zato što je odbio da ispoštuje obavezujući poziv odbora da preda celi izveštaj specijalnog tužioca Roberta Malera o mešanju Rusije u američke izbore.\nOdbor za pravosuđe usvojio je rezoluciju kojom se Predstavničkom domu, u punom sastavu, predlaže da opomene Bara zbog nepoštovanja Kongresa. Opomena bi mogla dovesti do preduzimanja određenih mera u sudovima ili u Kongresu, među kojima su novčana ili čak zatvorska kazna.\nBar je prošlog meseca objavio verziju Malerovog izveštaja o 22-mesečnoj istrazi o mešanju Rusije u američke predsedničke izbore, čiji su pojedini delovi bili zatamnjeni.\nPredsedavajući odbora za pravosuđe, Džerold Nedler je uputio obavezujući poziv sekretaru za pravosuđe da preda celi izveštaj i sav dokazni materijal, da bi članovi Kongresa mogli da utvrde da li je Tramp opstruisao pravdu pokušajima da spreči Malerovu istragu. Bar je međutim propustio dva roka da preda izveštaj.\nBela kuća se u međuvremenu pozvala na takozvanu "izvršnu privilegiju" da bi sprečila objavljivanje celog Malerovog izveštaja, što će dodatno zaoštriti sukob demokrata u Kongresu i Trampove administracije. Izvršna privilegija je doktrina na koje se pozivaju američki predsednici da bi sprečili ostale grane vlasti da imaju uvid u informacije vezane za internu komunikaciju izvršne vlasti.\nDemokrate su osudile potez Bele kuće.\n"S obzirom na to da se Bela kuća davno odrekla te privilegije, dok je Sekretarijat za pravosuđe do juče bio otvoren za ideju da nam preda taj materijal, današnja odluka je jasna eskalacija u otvorenom otporu Trampove administracije prema dužnostima Kongresa", rekao je Nedler.\n"Mogu samo da zaključim da predsednik sada pokušava da uništi ustav SAD", upozorila je članica Kongresa iz Demokratske stranke Šila Džekson Li.\nBela kuća je saopštila da je bila primorana da se pozove na "izvršnu privilegiju" zbog poteza demokrata.\n"Suočen sa Nedlerovom otvorenom zloupotrebom položaja , a na zahtev, sekretara za pravosuđe, predsednik nema drugog izbora nego da se pozove na izvršnu privilegiju", saopštila je je portparolka Bele kuće Sara Sanders.\nTramp pokušava da omete brojne istrage svoje administracije, porodice i poslovnih interesa, koje vode demokrate u Predstavničkom domu.\nPredsedavajuća Predstavničkog doma Nensi Pelosi upozorila je u sredu da se predsednik Tramp približava opozivu zbog pokušaja da omete napore članova Kongresa da nadziru njegovu administraciju i nepoštovanja obavezujućih poziva Kongresa.\n"Predsednik svakog dana daje razlog za pokretanje procesa opoziva", rekla je Pelosi u intervjuu dnevniku Vašington post.\nRepublikanci, koji kontrolišu Senat, odbacili su istrage demokrata kao politički potez uoči predsedničkih izbora 2020. godine.\nDemokrate su podeljenje u pogledu pokretanja procesa opoziva. Pojedine smatraju da bi to trebalo odmah uraditi, dok neke podržavaju nastavak istraga u odborima.\n"Predsednik želi da nas isprovocira da pokrenemo proces opoziva. To bi izazvalo podele u zemlji", naglasila je Pelosi.


Udruženje novinara Crne Gore osudilo je napad na Milenka Jovanovića, urednika „Barskog portala“ i novinara portala IN4S. Tužilaštvo i policija su pozvani da procesuiraju aktivistu DPS-a koji je na njega fizički nasrnuo i zadao mu udarce, tim prije jer je poznato o kome se radi.\n"Udruženje novinara Crne Gore osuđuje napad aktiviste DPS na Milenka Jovanovića, urednika „Barskog portala“. Jovanović je bio žrtva aktiviste vladajuće stranke Veselina Spaića, koji je neslaganje sa uređivačkom politkom Barskog portala riješio tako što je napao Jovanovića i zadao mu nekoliko udaraca pesnicom.\nUdruženje novinara Crne Gore upozorava javnost, a posebno javne i tajne strukture još uvijek vladajuće stranke, da se okanu napada na novinare i da aktiviste ne šalju da se obračunavaju sa njima. Vrijeme diktature je odvno prošlo, sloboda je na velika vrata kročila u Crnu Goru i svima mora biti jasno da je to velika zasluga i svih novinara koji rade svoj posao. Oni nijesu zaslužili da im prijete aktivisti DPS-a i da nad našim glavama sprovode samo njima poznatu pravdu" - stoji u saopštenju najmasovnije i najstarije novinarske asocijacije u Crnoj Gori.\nOd Uprave policije i Tužilaštva je zatraženo da se napadač procesuira, jer je poznato ko je to uradio i da sa njime postupa u skladu sa zakonom.\n"Udruženje novinara poziva i ostala slična udruženja da u ovo vrijeme stisnemo redove i da pošaljemo poruku da niko nema pravo da se zalijeće na nas i da je država i ostala javnost obavezna da nas zaštiti od svih oblika nasilja" - nagalašava se u saopštenju koje potpisuje predsjednik UN CG Tihomir Burzanović.\nJovanović je napadnut sinoć u klasičnoj sačekuši u objektu firme "Tap", vlasnika Ranka Jovića, u Haj Nehaju u Sutomoru, a napadu koji je na njega izvršio Spaić prethodio je dugotrajni razgovor Jovića i načelnika CB Bar Veselina Magovčevića, koji je takođe prijetio uredniku Barskog portala.\nNa ove okolnosti u CB Bar su uzete izjave aktera, a očekuje se da djelo kvalifikuje Osnovni državni tužilac Nusreta Arapović.


Konkurs za najromantičniju fotografiju na klizalištu - Dan u Beogradu\nNaslovna » BG svaštara » Konkurs za najromantičniju fotografiju na klizalištu\nNeko drugi 4. januar 2012. BG svaštara Postavite komentar\nJP „Ada Ciganlija“ raspisala je nagradni konkurs „Najromanitičnija fotografija na klizalištu“ za sve posetioce najvećeg klizališta u Beogradu na Adi Ciganliji. Konkurs će trajati do 10. februara, a otvoren je za sve zaljubljene koji imaju romantične fotografije slikane na ledu.\nIdeja konkursa je da se napravi kolekcija fotografija Ade Ciganlije viđene kroz objektiv njenih posetilaca, a da akcenat bude upravo na najromantičnijim trenucima koje parovi zabeleže na ledenoj ploči na Adi Ciganliji.\nProglašenje pobednika konkursa i dodela nagrada biće organizovana na klizalištu 14. februara, na Dan zaljubljenih. Par koji bude osvojio najviše glasova stručnog žirija na poklon dobija klizaljke, a drugoplasirani romantični ručak u restoranu „Jezero“. Najbolje fotografije, po zatvaranju klizališta, biće izložene u Galeriji centra za vodene sportove. (Beoinfo)\nTagoviada ciganlija bg svaštara dan zaljubljenih fotografije konkurs zima\nPrethodni Još deset dana do EP u rukometu\nSledeći Demolirano dečje igralište na Bežanijskoj kosi


Angela Merkel: Tri uslova za Veliku Britaniju - Balkanska\nNemačka kancelarka Angela Merkel poručila je da bi Evropska unija mogla doneti odluku o dužem roku za Bregzit od onog koji traži britanska vlada, ali bi bila dovoljno fleksibilna i da dopusti Bregzit „vrlo brzo“ ako London odobri sporazum o povlačenju, navodeći da za Britaniju postoje tri uslova.\nLideri EU sastaće se danas u Briselu kako bi razmotrili zahtev britanske premijerke Tereze Mej da se Bregzit odloži do 30. juna.\nAko produženje roka ne bude odobreno, Britanija u petak rizikuje da izlazak bez dogovora. Bregzit bez reda „nije u našem interesu“ rekla je Merkel nemačkim parlamentarcima, renao si AP.\nOna je navela da je rezultat razgovra u sredu u Briselu mogao biti i „duže produženje od onoga koje je tražila britanska premijerka, ali mi ćemo oblikovati taj prdužetak tako da, kad god Britanija prihvati sporazum o povlačenju, može to uraditi vrlo kratko nakon toga „sa dvogodišnjim prelaznim periodom“. Merkel, kako navodi AP, nije precizirala koliki bi tačno mogao biti dodtni rok. Nemačka kancelarka postavila je tri uslova za verovatno odlaganje odlaska Britanije iz Evropske unije.\nMerkel se danas obratila nemačkim parlamentarcima, nekoliko sati pre sastanka lidera EU u Briselu na kome će se odlučivati o zahtevu Velike Britanije za odgodu trenutnog roka koji ističe u petak naveče.\nMerkel je rekla da EU ima „očekivanja“ Britanije. Ona je naglasila kako institucije EU moraju biti u stanju da nastave „besprekorno“ funkcionisanje, a da Britanija mora da sprovede izbore za Evropski parlament krajem maja. Ona je dodala da takođe mora postojati „spremnost da se konstruktivno učestvuje u donošenju odluka“, navodi AP.\nTags: ANGELA MERKEL, BREGZIT, BREXIT, EU, VELIKA BRITANIJA


Mogući napadi Al Kaide dan uoči izbora u SAD?\nM. D.\t 4. novembra 2016. 14:53\nAmerički obaveštajni zvaničnici upozorili su lokalne vlasti u Njujorku, Teksasu i Virdžiniji na moguće napade Al Kaide u ponedeljak, dan uoči predsedničkih izbora u SAD, objavio je danas Si-Bi-Es (CBS) njuz, pozivajući se na neimenovane izvore.\nKako javlja ta televizija, ne pominju se konkretne lokacije, ali američki obaveštajni zvaničnici su obavestili združene antiterorističke snage o eventualnim pretnjama.\n“FBI u saradnji sa našim federalnim, državnim i lokalnim kolegama, razmenjuje i procenjuje informacije na dnevnoj bazi i nastaviće da tesno sarađuje sa partnerima u lokalnoj policiji i obaveštajnim službama kako bi se identifikovale i sprečile eventualne potencijalne pretnje po javnu bezbednost”; rekao je visoki zvaničnik FBI za Si-Bi-Es.\nRojters navodi da nije mogla da proveri ove navode, a zvaničnici u ministarstvu za unutrašnju bezbednost nisu odgovorili na zahtev agencije za komentar.\nPredstavnici lokalnih vlasti u Ohaju, Pensilvaniji, Arirzoni, Viskonsinu i Floridi rekli su Rojtersu da neće biti povećan broj pripadnika snaga bezbednosti u odnosu na broj koji je bio angažovan na izborima 2012. godine.\nAl Kaidaamerički izborisad


Poslanici opozicije dočekali ministre sa izložbom afera državnih funkcionera – На вези\nPoslanici opozicije dočekali ministre sa izložbom afera državnih funkcionera\nPoslanici opozicije Boško Obradović, Marija Janjušević, Ana Stevanović i Miroslav Aleksić dočekali su ministre i predsednicu Vlade sa izložbom svih njihovih afera, počevši od tetke iz Kanade, preko lažnih diploma do saradnje sa Zemunskim klanom.\n„Ovde smo da ukažemo na kriminal u vrhu vlasti. Ovde je jedan izbor ministara koji su najviše ogrezli u kriminalu i korupciji i koji bi odmah trebali da završe u zatvoru. Zato su ovde i ove bukagije kao jedan poseban deo ove izložbe, koje će im sledovati kad dođe do smene vlasti“ – rekao je Obradović.\nNa izložbi su predstavljeni dosijei sa aferama članova Vlade sa šaljivim kodnim imenima poput Nebojša iz Beograda i Tetkin vojnik.\nU jednom trenutku poslanici vladajuće većine su opkolili poslanike opozicije i pokušali provokacijama da izazovu sukob, a većina ministara je u žurbi prošla ili su otišli na drugi ulaz.\nNa opasku poslanika Bečića da uđu unutra u salu pa da tamo pričaju lider Dveri je rekao da je upravo to i problem što dijaloga unutra nema.\nMinistar zdravlja Zlatibor Lončar razgovarao je sa Boškom Obradovićem i „dobronamerno ga savetovao“ da pazi šta radi. „Pogledaj samo kako su prošli svi oni koji su tako radili. Sve znaš šta ti pričam i sve me razumeš,“ rekao je ministar Lončar.\nMinistar Stefanović je vređao Obradovića, na šta ga je Obradović upitao da objasni odakle njegovom ocu 300.000 evra u torbi. „Zašto hapsiš decu Nebojša, zašto nisi uhapsio mene?“ – pitao ga je Obradović.\nNakon izložbe, poslanici opozicije su nastavili sa Paralelnim parlamentom u holu Skupštine gde su postavljali poslanička pitanja.\nOva vest Poslanici opozicije dočekali ministre sa izložbom afera državnih funkcionera je objavljena na Savez za Srbiju.\n← ЛАЈKОВЧАНKА ОСВОЈИЛА ЉИЖАНЕ\nМићи Вујичићу књижевна награда „Душан Васиљев“ →


RTCG - Radio Televizija Crne Gore - Nacionalni javni servis :: Društvo :: Jednokratna pomoć porodici kojoj je izgorjela kuća\n15. 07. 2020. 15:32 >> 15:29 0\nPredstavnici bjelopoljskog Centra za socijalni rad obišli su porodicu kojoj je u nedavnom požaru u selu kod Bijelog Polja izgorjela kuća. Za saniranje posljedica požara i obezbjeđivanje izgradnje nove kuće toj porodici opredijelili su jednokratnu novčanu pomoć, u skladu sa mogućnostima i zakonom, saopšteno ej iz resorog ministarstva.\nIz Ministarstva rada i socijalnog staranja su saopštili da su, na predlog Centra za socijalni rad, za saniranje posledica požara i obezbjeđivanje izgradnje nove kuće toj porodici opredijelili jednokratnu novčanu pomoć, u skladu sa mogućnostima i zakonom.\nDirektorica centra Vesna Minić obišla je porodicu sa saradnicima i predsjednikom Mjesne zajednice Ravna Rijeka Dragišom Jeremićem.\n“Minić je porodici u razgovoru pružila podršku i izrazila nadu da će se porodična kuća ubrzo izgraditi uz pomoć organizacija i pojedinaca. U ime porodice na odobrenoj jednokratnoj novčanoj pomoći Ministarstvu rada i socijalnog staranja i Centru za socijalni rad zahvalio se predsjednik Mjesne zajednice”, istakli su u Ministarstvu.


Ministarka Kuburović sa Frankom Fratinijem o izmenama ustava - Politika - Dnevni list Danas\nPočetna » Politika » Ministarka Kuburović sa Frankom Fratinijem o izmenama ustava\n0Piše: Danas Online 24. jula 2018. 11.02 Izmenjeno: 11.05\nMinistarka pravde ukazala je da je u toku usaglašavanje teksta Nacrta sa preporukama Venecijanske komisije, kao i da će nova usaglašena verzija ustavnih amandmana u oblasti pravosuđa biti završena do kraja leta.\nOna je rekla da će nakon toga Ministarstvo pravde proslediti Vladi na usvajanje taj tekst Nacrta, kao bi se potom taj predlog našao u Narodnoj skupštini.\nFranko Fratini pozdravio je odluku Srbije da usaglasi tekst amandmana sa svim preporukama Venecijanske komisije i ukazao da nakon usaglašavanja, Predlog sa ustavnim izmenama treba što pre da se nađe u skupštinskoj proceduri.\nGovoreći o usvajanju izmena Ustava, ministarka pravde upoznala je Fratinija sa procedurom, ukazujući da Narodna skupština prvo treba dvotrećinskom većinom da prihvati predlog Vlade da se menja Ustav u oblasti pravosuđa, a tek nakon toga može se odlučivati o konkrenim ustavnim amandmanima za koje je takođe potrebna dvotrećinska većina za usvajanje.\nKuburović je dodala je i to da će, nakon što predlog za izmenu Ustava bude upućen nadležnom skupštinskom odboru, Narodna skupština organizovati javno slušanje i debatu povodom ustavnih izmena.\nkuburovic, ministarka, pravosuđe, ustav


NSinfo: Ulaganje u Kulu 35 miliona dolara - posao za 500 radnika\nUlaganje u Kulu 35 miliona dolara - posao za 500 radnika\nMinistar kulture i informisanja Vladan Vukosavljević potpisao je u Kini sa Jingom Guolingom\nvlasnikom kompanije "Zhejiang Kangyi Sanitary Ware" iz Juhuana, Memorandum o razumevanju koji predviđa investicije u vrednosti od 35 miliona dolara i zapošljavanje 500 radnika u fabrici "Istra" u Kuli.\nMemorandum o razumevanju, koji je ministar Vukosavljević potpisao u ime Vlade Srbije, predviđa da kineski investitor u periodu od 2017. do 2020. godine realizuje poslovni poduhvat na teritoriji Republike Srbije u okviru koga će zaposliti ukupno 500 radnika i uložiti ukupno 35 miliona dolara u fabriku slavina i vodovodnih armatura u pogonima bivše fabrike slavina "Istra" u Kuli.\nPlanirano je da se u fabrici u Kuli sprovede kompletan tehnološki postupak, od livenja do završne obrade, a vrednost godišnje proizvodnje bila bi oko 50 miliona dolara, najvećim delom namenjena izvozu.\nZa ovu veliku investiciju u Srbiji kompanija ima podršku svoje provincije Žejiang i administracije u Pekingu u okviru projekta "Novi put svile".\nS obzirom na to da je reč o industrijskom pogonu realne proizvodnje i otvaranju velikog broja novih radnih mesta, kao i da sličan pogon ne postoji u širem regionu, projekat je dobio podršku na svim instancama, ističe se u saopštenju.\nProjekat ima strateški značaj za međunarodnu promociju Srbije kao povoljnog investicionog okruženja i lokalni ekonomski razvoj Opštine Kula.\nRepublika Srbija, Autonomna pokrajina Vojvodina i Opština Kula strateški su opredeljene za privlačenje stranih ulaganja i spremne su da pruže punu podršku i zakonom propisane olakšice i podsticaje realizaciji investicija, navedeno je u saopštenju.\nizvor: Tanjug, rtv.rs, agencije\n... ap vojvodina, ekonomija, investicije, izvoz, kula, posao


POČELA PODELA 2000 LOPTI: Roda i ženska kopšarkaška reprezentacija obradovali osnovce | Ekspres.net\nPOČELA PODELA 2000 LOPTI: Roda i ženska kopšarkaška reprezentacija obradovali osnovce\nNa veliko oduševljenje učenika Osnovne škole “Sava Šumanović” u Zemunu, RODA je u saradnji sa Košarkaškim Savezom Srbije i Ministarstvom prosvete, nauke i tehnološkog razvoja, organizovala posetu ženske košarkaške reprezentacije Srbije, kojom je zvanično počela podela lopti školama u okviru, drugog po redu projekta, “2.000 lopti za buduće asove”. U narednom periodu 200 škola u 87 gradova širom Srbije dobiće Molten košarkaške lopte koje su školama neophodne za rad.\nNakon spektakularnog ulaska košarkaških zvezda u salu za fizičko vaspitanje ove škole, uz pesmu „Igraj i pobedi“, učenici su imali priliku da odigraju prijateljsku utakmicu sa svojim idolima.\nNataša Pavlović izvršna direktorka marketinga kompanije Mercator-S uručila je poklon ovoj školi kao nagradu za učešće u projektu, Molten košarkaške lopte visokog kvaliteta, koje će učenici koristiti tokom časova.\n“Nakon četiri nedelje glasanja završena je Rodina akcija, u kojoj ćemo u više od 200 osnovnih i srednjih škola podeliti košarkaške lopte. Koliko je važna ova akcija i kakav je odjek imala, pokazuje to da je učestovalo oko 1.700 škola, od čega 68.000 aktivnih korisnika koji su zajedno prikupili 700.000 glasova” rekla je Nataša Pavlović i dodala:\n“Ovo je drugi put da RODA organizuje ovaj projekat u saradnji sa partnerima. Od tada pa do danas podelićemo 4.000 lopti školama širom Srbije. RODA kao sponzor srpske košarke, planira da nastavi sve aktivnosti koje su u vezi sa podrškom i razvojem sporta, a naročito košarke”.\nGeneralni sekretar Košarkaškog saveza Srbije Dejan Tomašević istakao je da su ovakve akcije ključ za promociju sporta kod mladih.\n“RODA je godinama naš poslovni partner i prijatelj. Osim što pomaže KSS, pokrenula je ovu akciju. Videli smo i danas da je školski sport ključ pravih vrednosti među mladima i iskreno se nadam da će i u narednim godinama biti bar na onom nivou kada sam ja bio školarac. Nadam se da će bar jedna od ovih 2.000 lopti završiti u rukama nekog budućeg reprezentativca, koji će i u muškoj i u ženskoj košarci donositi zlatne medalje Srbiji”, rekao je Tomašević.\nDirektorka Osnovne škole “Sava Šumanović” Katarina Jovanović istakla je da je velika čast što je RODA ovoj školi dodelila košarkaške lopte.\n“Naši učenici su aktivno učestvovali u akciji i ovaj dan je za njih bio uspešan. Zahvaljući ovim loptama mi ćemo poboljšati kvalitet nastave fizičkog vaspitanja, a naši nastavnici će još više uživati sa decom, jer sport je nešto što je prva stvar za učenike naše škole”, rekla je Jovanović.\nU okviru dugogodišnje podrške koju pruža u cilju razvoja srpske košarke, RODA pokazuje da je brend koji brine o mladima i lokalnoj sredini u kojoj posluje.\nTags košarkaloptaRodaženska košarkaška reprezentacija\nSVI NA GLASANJE! RODA DELI 2.000 KOŠARKAŠKIH LOPTI USPEŠNA PROMOCIJA I ŽREB ZA – Roda Juniorsku, Triglav Kadetsku i Triglav Žensku kadetska ligu Srbije NASTAVAK USPEŠNE SARADNJE: Košarkaški savez Srbije i Roda potpisali novi ugovor o sponzorstvu SVI NA GLASANJE! RODA DELI 2.000 KOŠARKAŠKIH LOPTI


POTRES U EU: Nova Vlada Italije ukida sankcije Rusiji | Web-Tribune.com\nHome / AKTUELNO / POTRES U EU: Nova Vlada Italije ukida sankcije Rusiji\nPOTRES U EU: Nova Vlada Italije ukida sankcije Rusiji\n18. maja 2018.\tAKTUELNO Leave a comment\nItalijanske partije Liga Severa i Pokret pet zvezda potpisale su sporazum za formiranje koalicione Vlade. Dve stranke su objavile zajednički program o ključnim elementima koji se tiču spoljne politike, odbrane, reforme pravosuđa, imigracije i drugih domaćih pitanja.\nDok Sjedinjene Države nazivaju “privilegovanim saveznikom”, dokument naglašava ponovno angažovanje sa Rusijom koja se “ne treba posmatrati kao pretnja, već kao ekonomski i poslovni partner”.\n“Potrebno je odmah ukinuti sankcije koje su nametnute Rusiji kako bi mogla nastaviti svoju ulogu strateškog posrednika za rešavanje regionalnih kriza (u Siriji, Libiji, Jemenu).”\nDalje, koalicija naziva Rusiju “potencijalnim partnerom za NATO i za EU” i naglašava da postoje i druge akutne pretnje na evropskom “južnom frontu”, odnosno “islamski ekstremizam, nekontrolisane migracije i tenzije koje se javljaju između regionalnih sila”.\nPrema tome, Italija, čija će spoljna politika biti usredsređena na nacionalne interese, “treba da produbljuje svoju saradnju sa drugim zemljama koje su posvećene borbi protiv terorizma”, navodi se u programu.\nMimo ukidanja sankcija Rusiji, poziva se na reviziju postojećih pravila EU o imigraciji i izbeglicama. Zahteva se “obavezna i automatska” raspodela tražilaca azila u čitavom bloku od 28 zemalja, umesto da se zahteva od njih da ostanu u zemlji u kojoj prvi put ulaze u Evropu.\nLiga Severa i Pokret pet zvezda takođe pozivaju na “ozbiljnu i efikasnu” politiku deportacije, što ukazuje na to da bi se moglo otvoriti još centara. Finansiranje džamija i drugih verskih objekata trebalo bi da bude transparentno, a islamske molitve se trebaju odvijati na italijanskom jeziku, prema predlogu u dokumentu.\nNaglašavajući probleme u rešavanju domaćih problema, program obećava milijarde evra i smanjenje poreza, obećava dodatnu potrošnju na dobrobit siromašnih, kao i potupnu izmenu kontroverznih penzijskih reformi. Međutim, u konačnom dokumentu je odbačen predlog koji traži korenite promene fiskalnih pravila EU.\nZajedno, Liga Severa i Pokret pet zvezda osvojili su većinu glasova na izborima 4. marta.\nUspeh evroskeptičkog pokreta Pet zvezda dolazi uglavnom sa juga Italije, što neki analitičari objašnjavaju nejednakom raspodelom bogatstva zemlje. Liga Severa već upravljala sa dva najbogatija regiona zemlje, Lombardijom i Venetom.\nPrevious MIROSLAV LAZANSKI: Srbija može da ostane vojno neutralna samo uz jedan uslov!\nNext DAČIĆEVA LEDENA PORUKA ZA EU: “Malo ste se zaigrali, pre ćemo sa Rusijom nego sa vašim pritiscima i silom..“


POZNATI DRAMATURG O BUDUĆNOSTI REGIONA: Spas Srbije leži u priznanju Kosova | DNEVNE\nOn je ocenio da bi priznanje nezavisnosti omogućilo stabilizaciju regiona, ali i stvorilo uslove da Srbija sprovede ekonomske i društvene reforme. David je rekao da reforme koje se predviđaju nisu moguće dok ne dođe do priznanja.\nPrema oceni Davida, srpske vlasti nisu na vreme reagovale radi postizanja obostrano prihvatljivog rešenja i sada su došle u situaciju da deluju pod izvesnom prisilom. Kako je primetio, i u slučaju Kosova ponavlja se situacija da srpske vlasti na kraju prihvataju najgora moguća rešenja.\nTo je situacija koja se ponavlja već godinama, konstatovao je David i upozorio da bi eventualno razgraničenje po etničkim osnovama izazvalo nove probleme i sukobe. Ispravljanje sitnih graničnih sporova između Srbije i Kosova je moguće uz pristanak obe strane, ali David misli da su sada za to male šanse.\nOn smatra da u Evropi i u regionu danas nema velikih državnika i da je zato malo verovatno da će se organizovati velika međunarodna konferencija o rešenju problema u odnosima Srba i Albanaca.\nZa tako značajnu međunarodnu konferenciju, kako je objasnio, moraju postojati veliki državnici koji su spremni da donesu krupne odluke.\nPrema Davidovom stavu, Kosovo bi trebalo da postane član Ujedinjenih nacija (UN), kao i svaka druga nezavisna država. Upitan o eventualnom referendumu o Kosovu, on je odgovorio da bi referendum možda zakomplikovao stvari, jer je “dobar deo naroda zatrovan dugogodišnjom medijskom propagandom”.\nUkoliko bi referendumu prethodila medijska kampanja da je priznavanje Kosova važna odluka koja utiče na budućnost Srbije, onda bi referendum i mogao da prođe, predvideo je David.\nOn je podsetio da se u Srbiji svojevremeno dugo govorilo “da rat nema alternativu” dok Slobodan Milošević posle Dejtona na državnom televizijskom servisu nije saopštio da “mir nema alternativu”. Za Davida je prva asocijacija na Kosovo istorija tog prostora i to pre svega za vreme Balkanskih ratova 1912. i 1913. godine.\n– Pročitajte izveštaje Lava Trockog koji je tada bio na ratnim područjima kao novinar ili šta je rekao Dimitrije Tucović – poručio je David.\nOn je predočio da je čitava tadašnja međunarodna štampa brujala o neviđenim zločinima nad Albancima. Te zločine je istraživala i Karnegijeva međunarodna komisija posle Balkanskih ratova, precizirao je David.\nOn misli da se o tim istorijskim dešavanjima u javnosti u Srbiji malo zna, ali i da je ta prošlost deo čitave priče o odnosima Srbije i Kosova. Priznanje Kosova nije samo u interesu Kosova, nego i u interesu Srbije i mira, zaključio je David.


Poslovnik Narodne Skupštine Republike Srbije | Paragraf Lex\n("Sl. glasnik RS", br. 20/2012 - prečišćen tekst)\nII KONSTITUISANJE NARODNE SKUPŠTINE\nPotvrđivanje mandata narodnog poslanika vrši se na osnovu uverenja o izboru za narodnog poslanika i izveštaja državnog organa nadležnog za sprovođenje izbora narodnih poslanika o sprovedenim izborima.\nKomisija, na osnovu izveštaja državnog organa nadležnog za sprovođenje izbora narodnih poslanika, utvrđuje da li su podaci iz uverenja o izboru svakog narodnog poslanika istovetni sa podacima iz izveštaja državnog organa nadležnog za sprovođenje izbora narodnih poslanika i o tome podnosi izveštaj Narodnoj skupštini.\nNa osnovu izveštaja iz člana 5. stav 4. ovog poslovnika, predsedavajući na prvoj sednici Narodne skupštine konstatuje da je državni organ nadležan za sprovođenje izbora narodnih poslanika podneo izveštaj o sprovedenim izborima i o tome koja su uverenja o izboru za narodne poslanike u saglasnosti sa izveštajem, čime je potvrđen mandat tim narodnim poslanicima.\nIII PREDSEDNIK, POTPREDSEDNICI, KOLEGIJUM, GENERALNI SEKRETAR I ZAMENIK GENERALNOG SEKRETARA NARODNE SKUPŠTINE\nIV POSLANIČKE GRUPE\nV RADNA TELA NARODNE SKUPŠTINE\nVI SEDNICA NARODNE SKUPŠTINE U REDOVNOM ZASEDANJU\nPretres tačaka iz utvrđenog dnevnog reda sednice Narodne skupštine vodi se bez obzira na broj prisutnih narodnih poslanika u sali za sednice.\nAko su za raspravu prijavljeni narodni poslanici iz više poslaničkih grupa, predsednik Narodne skupštine daje im reč naizmenično, tako da prvo govori narodni poslanik koji je član brojčano najmanje poslaničke grupe, pa do brojčano najveće, sve dok ima prijavljenih govornika.\nNarodni poslanik ima pravo da usmeno ukaže na povredu u postupanju predsednika Narodne skupštine, ako smatra da nije u skladu s odredbama ovog poslovnika, a učinjeno je na sednici Narodne skupštine koja je u toku, i to neposredno po učinjenoj povredi.\nPredsednik Narodne skupštine daje reč narodnom poslaniku koji ukazuje na povredu iz stava 1. ovog člana odmah po završenom izlaganju prethodnog govornika, s tim što predsednici poslaničkih grupa imaju prednost.\nVII POSEBNA I SVEČANA SEDNICA\nIX POSTUPCI ZA DONOŠENJE AKATA I DRUGI POSTUPCI\n7) razloge zbog kojih se predlaže da propis stupi na snagu pre osmog dana od dana objavljivanja u "Službenom glasniku Republike Srbije";\nNarodnoj skupštini nadležni odbor i Vlada dostavljaju izveštaje, odnosno mišljenje, po pravilu, u roku ne kraćem od pet dana pre dana početka sednice Narodne skupštine na kojoj se predlog zakona razmatra.\n- naziv i član predloga zakona na koji se amandman podnosi;\nb) Postupak za donošenje prostornog plana Republike Srbije\nNadležni odbor razmatra razloge za prestanak mandata narodnom poslaniku pre isteka vremena na koje je izabran i o tome podnosi izveštaj Narodnoj skupštini, s predlogom da Narodna skupština konstatuje prestanak mandata narodnom poslaniku.\nNarodna skupština konstatuje potvrđivanje mandata novoizabranom narodnom poslaniku, odmah po prijemu izveštaja iz stava 2. ovog člana.\nPredsednik Narodne skupštine može da predloži da se odgovor na interpelaciju stavi na dnevni red sednice Narodne skupštine koja je u toku, kao poslednja tačka, o čemu Narodna skupština odlučuje bez pretresa.\nNa rad sednice Narodne skupštine, na kojoj se razmatra odgovor na interpelaciju, shodno se primenjuju odredbe ovog poslovnika koje se odnose na pretres predloga zakona.\nAko Narodna skupština glasanjem ne prihvati odgovor na interpelaciju, pristupiće se glasanju o nepoverenju Vladi ili članu Vlade, ako prethodno, po neprihvatanju odgovora na interpelaciju, predsednik Vlade, odnosno član Vlade ne podnese ostavku.\n- preduzme odgovarajuće druge mere u skladu sa zakonom.\nX IZVORNICI I OBJAVLJIVANJE AKATA NARODNE SKUPŠTINE\nZakoni i drugi akti Narodne skupštine i Jedinstvena metodološka pravila za izradu propisa nadležnog odbora Narodne skupštine objavljuju se u "Službenom glasniku Republike Srbije".\nOdluke Odbora za administrativno-budžetska i mandatno-imunitetska pitanja objavljuju se u "Službenom glasniku Republike Srbije", ako to Odbor odluči.\nXI VANREDNO ZASEDANJE NARODNE SKUPŠTINE\nPosmatračima domaćih i međunarodnih udruženja i organizacija i zainteresovanih građana obezbeđuju se posebna mesta radi praćenja rada sednice Narodne skupštine i njenih radnih tela.\nXIV ODNOS NARODNE SKUPŠTINE I PREDSEDNIKA REPUBLIKE\nXV ODNOS NARODNE SKUPŠTINE I VLADE\nXVI ODNOS NARODNE SKUPŠTINE I USTAVNOG SUDA\nXVII PRAVA I DUŽNOSTI NARODNIH POSLANIKA\nLica iz stava 1. ovog člana dužna su da traženo obaveštenje, odnosno objašnjenje, u pisanom obliku dostave narodnom poslaniku, u roku od 15 dana.\nXVIII RASPUŠTANJE NARODNE SKUPŠTINE\nXIX MEĐUNARODNA SARADNJA NARODNE SKUPŠTINE\nXX SLUŽBA NARODNE SKUPŠTINE\nRed u zgradi Narodne skupštine i u drugim prostorijama u kojima Narodna skupština radi održava služba obezbeđenja Ministarstva unutrašnjih poslova, u skladu sa zakonom i odlukom o unutrašnjem redu.\nDanom stupanja na snagu ovog poslovnika prestaje da važi Poslovnik Narodne skupštine Republike Srbije ("Službeni glasnik RS", broj 14/09 - prečišćen tekst), osim odredaba čl. 43. do 73. tog poslovnika koje se primenjuju do konstituisanja Narodne skupštine u novom sazivu.\nOvaj poslovnik stupa na snagu osmog dana od dana objavljivanja u "Službenom glasniku Republike Srbije", a odredbe čl. 46. do 67. ovog poslovnika koje se odnose na broj i delokrug odbora primenjuju se od konstituisanja Narodne skupštine u novom sazivu.


Ženska košarkaška reprezentacija Letonije - Blic Sport\nBOLJE I OD LETONIJE Košarkašice Srbije već osvojile turnir u Karlovim Varima\nŽenska košarkaška reprezentacija Srbije osvojila je pripremni turnir u Karlovim Varima već posle dve utakmice, pošto je u drugom kolu pobedila Letoniju sa 69:61.\nProšle su srpske košarkašice kroz "iglene uši" u drugu fazu Evropskog prvenstva, a posle 62:56 protiv Letonije selektorka Marina Maljković priznala je da njena ekipa nije igrala dobro u odlučujućem meču prve faze šampionata koji se održava u Francuskoj.\nSrpske košarkašice kroz "iglene uši" do druge faze Evropskog prvenstva\nŽenska košarkaška reprezentacija Srbije plasirala se i pored dva poraza i jedne pobede u drugu fazu Evropskog prvenstva koje se održava u Francuskoj. Srbija je u trećem kolu pobedila selekciju Letonije sa 62:56 (20:14, 11:10, 12:12, 19:20) i na taj način su zauzele treće mesto u grupi, ispod domaćina Francuske i Velike Britanije.\nSrpske košarkašice čekaju baraž za Eurobasket\nŽenska košarkaška reprezentacija nije uspela da se u prvom pokušaju plasira na Evropsko prvenstvo koje se sledeće godine igra u Poljskoj i to usled poraza u Letoniji od 80:55 (16:14, 11:12, 27:11, 26:18).\nKošarkašice Srbije preokretom do pobede nad Letonijom\nŽenska košarkaška reprezentacija Srbije savladala je Letoniju sa 75:63 (21:13, 17:14, 12:20, 25:16) u trećem kolu kvalifikacija za Evropsko prvenstvo.


Tačno u podne, šta kaže matematika, ovo je simulacija žreba za Ligu šampiona! - Sportske.net\nBenzema spasilac Reala, heroj poslednjih sekundi je Kurtoa!Solskjer mora po napadača u januaru, Belgijanac rešenje?PL - De Brujneov šou, "tobdžije" počišćene sa terena!Liga 1 - Ren iznenadio u Lionu, Jovanović sa klupe gledao kapitena Mitrovića kako slaviNoćna mora Arsenala protiv šampiona, nova povreda i tri gola u mreži!\nOčito, svi žele Atalantu ili eventualno Lion, mada ni to nije lak žreb, nema loših ekipa u top 16 fazi. Podsetimo, timovi iz istih zemalja ne mogu da igraju u osmini finala između sebe.\nNosioci, odnosno timovi koji su osvojili grupu, Barselona, Bajern, Juventus, Lajpcig, Liverpul, Siti, PSŽ i Valensija će biti domaćini u drugom meču. Iz prvog šešira, najslabiji su prema prognozama Lajpcig i Valensija, ali prvi su lideri Bundeslige, a Valensija svakako nije naivna, u grupi je bila ispred Čelsija.\nŠta kaže verovatnoća?\nPrema komplikovanim statističkim podacima, Barselona ima najveće šanse da izvuče Čelsi, pa onda Totenhem, a najmanje procenta otpada na Lion.\nReal ima pet opcija, Siti i Liverpul su najverovatnije, pa za njima Juventus. Ronaldo je rekao da ne bi voleo Real u osmini finala, on želi da za pehar igra protiv bivšeg kluba.\nMi smo kao i uvek simulirali žreb, ovo je naš ishod:\nDortmund - Liverpul\nProbajte i vi, ovo je link...


Erdogan: Primili smo četiri miliona izbjeglica, a neki se jedu međusobno da ne bi primili 150 - Klix.ba\nErdogan: Primili smo četiri miliona izbjeglica, a neki se jedu međusobno da ne bi primili 150\n20.2.2019. u 07:55\nPredsjednik Turske Recep Tayyip Erdogan izjavio je da je Turska potrošila više od 37 milijardi dolara vlastitih nacionalnih resursa za zbrinjavanje izbjeglica, ali da se neće moći sama suočiti s ovim problemom.\nGovoreći na 6. Ministarskoj konferenciji u sklopu Budimpeštanskog procesa u Istanbulu, Erdogan je istakao da izgradnja visokih zidova s bodljikavom žicom nije rješenje da se spriječe ilegalne migracije, prenosi Anadolija.\nNapomenuo je da širom svijeta postoji oko 260 miliona migranata, preko 68 miliona raseljenih osoba i više od 25 miliona izbjeglica.\n"Mi smo tokom osam godina prihvatili četiri četiri miliona ljudi, dok neke zemlje koje posjeduju veće ekonomske mogućnosti jedu se međusobno kako ne bi prihvatili 100-150 izbjeglica“, rekao je Erdogan.\nOn je rekao da Evropski političari, posebno rasističke partije, pokušavaju doći na vlast iskazujući neprijateljstvo prema izbjeglicama.\n19.03.2019. u 19:17\n19.03.2019. u 15:09\n18.03.2019. u 16:17


Rast koče siva i crna ekonomija : Nadlanu.com\nObjavljeno 19. maj 2013. / 12:22:20\nPrivreda Srbije nije konkurentna jer su opterećenja značajno veća u odnosu na privrede zemalja okruženja i EU, ocenio je direktor Unije poslodavaca Srbije (UPS) Dragoljub Rajić, navodeći kao primer da su cene komunalnih usluga za preduzeća između 100 i 400 odsto veća nego za građane.\nCena finalnog proizvoda koji se proizvodi u Srbiji, mora da bude na istom ili sličnom nivou kao u zemljama u okruženju i EU, a da bi to postigli, mora da smanjimo cene komunalnih usluga i energenata za privredu i još više je rasteretiti birokratskih obaveza, rekao je Rajić za Tanjug.\nTreba, naveo je on, ukinuti čitav niz uvozno-izvoznih procedura jer one povećavaju troškove.\n"Jedna od stvari koja će biti bitna u narednom periodu je da se troškovi rada kroz reformu poreskog sistema praktično smanje i da vidimo kako da unapredimo konkurentnost određenih privrednih grana", ukazao je Rajić.\nSada imamo slučaj da u pojedinim granama industrije naše firme, i kada konkurišu za neke inostrane poslove uvek su, po ceni finalnog proizvoda od pet do 20 odsto skuplje zbog čega gubimo poslove, upozorio je predstavnik UPS-a.\nPotrebno je, prema njegovim rečima, povećati uštede u lokalnim samoupravama koje enormno visoko naplaćuju komunalne usluge, što podiže cenu finalnog proizvoda.\nPredsednik Asocijacije malih i srednjih preduzeća Milan Knežević smatra da su najveći problemi srpske privrede siva ekonomija i crno tržište.\nJedan je poluzakonit rad, a drugi potpuno nezakonit. U ovom trenutkuku, oba obuhvataju više od 50 odsto bruto društvenog proizvoda, rekao je on za Tanjug.\n"Način na koji treba da se borimo protiv sive ekonomije i crnog tržišta jeste sistemski, ne suzbijati sivu ekonomiju i crno tržište po tezgama, nego sprečiti dotoke ogromnih količina robe koja ulaze preko granice ili se proizovdi u Srbiji, a razdužuju preko fantomskih firmi", objasnio je Knežević.\nDokle god se taj deo tržišta ne oslobodi i neprihoduje kao velika korist za budžet, nema pomaka srpskoj privredi, rekao je on i dodao da u tekstilnoj industriji 60 odsto godišnjeg prometa nalazi izvan zakonskog obuhvata i oporezivanja.\nIz Ministarstva finansija i privrede podsećaju da su pripremili izmene seta poreskih zakona, zahvaljujući kojima će se smanjiti troškovi privrede za 1,7 milijardi dinara godišnje.\nPovećan je neoporezivi deo zarade sa 8.700 na 11.000 dinara, čime će u znatnoj meri biti rasterećenja primanja zaposlenih u slabo plaćenim industrijskim granama, poput tekstilne industrije.\nIzmenama ovih zakona planirano je i pojednostavljenje administrativnih procedura što će dodatno doneti uštede privredi u novcu, ali i vremenu potrebnom za obavljanje tih poslova, naveli su u ministarstvu.\nS ciljem da se rast izvoza učvrsti i dodatno osnaži, do kraja ovog meseca, nakon konsultacija sa privrednicima i vodećim ekonomskim stručnjacima će biti donet Akcioni plan reindustrijalizacije, u kome će biti detaljno razređene operetivne mere za podsticanje privrede, izvoza i zapošljavanja, naveli su u ministarstvu.\nU pripremi je i zakon o naknadama kojim će dodatno biti preispitane i ukinute suvišne naknade koje plaćaju preduzeća u Srbiji.\nIz ministarstvo podsećaju i na ukidanje 138 parafiskalnih nameta koji su opterećivali privredu, od kojih je korist imalo više od 300.000 preduzetnika i vlasnika malih i srednjih preduzeća u Srbiji.\nSve te mere koje su donete su usaglašene sa privrednicima, udruženjima zanatlija i građanima\ncrna ekonomijaprivredni rastsiva ekonomija


MT potvrđuje održavanje UNUM festivala 2021 • RTK\nVest albanskog premijera Edija Rame da u roku od 24 sata, nije bilo ni jednog hospitalizovanog slucaja zaraze Covid-19, označava održavanje drugog izdanja UNUM festivala.\nZvanična konferencija festivala održana je u prostorijama hotela Adriatic u Sand Cast-u u Šenđinu-u. Od 3. do 7. juna na peskovitoj plaži grada Šenđin, a uz podršku One Telecoma, telekomunikacione kompanije u Albaniji, očekuje se ,da ekipa UNUM festivala dovede turiste iz celog sveta.\nAlbanski ministar turizma, Blendi Klosi potvrdio je da će festival biti održan u uskoj saradnji sa Ministarstvom zdravlja.\n"Premijer i nase ministarstvo ocekuje i želimo da budemo šampioni turizma na Balkanu a da bismo bili šampioni, moramo da imamo aktivnosti poput Unum festivala, koji ovog puta dolazi sa Dokufestom", rekao je on.\nOrganizatori festivala su potvrdili da je do sada prodato do 80 odsto ulaznica.\nPortparol festivala, Ardin Badiviku je nagovestio da će brzi testovi biti urađeni za sve one koji nisu vakcinisani ili nemaju važeći test u roku od 72 sata.\n“Unum Festival će se održati uz nekativne testove na koronavirus i rapidnim tj brzim testovima. Svi posetioci festivala moraju da se testiraju da bi se stvorila slobodna covid zona. Ovo je novi standart održavanja kulturnih dogadjaja, koji će organizatori i vlada Albanije prvi put sprovesti”, kaže Ardin Badivuku.\nTokom pet festivalskih dana je potvrđeno preko 75 međunarodnih i regionalnih umetnika, DJ-ima elektronske muzike.\nDruga edicija Unum festivals, obuhvata i novu aktivnost, Nedelju kulture koja ima za cilj da oživi svrhu i definiciju imena UNUM - da postanemo jedno - kultura, umetnost i muzika. DokuFest je međunarodni festival dokumentarnog i kratkog filma koji se održava u gradu Prizrenu, na Kosovu. Ovog leta UNUM će ugostiti Dokufest koji ce ljubiteljima kinematografije omogućiti da pogledaju filmove o muzici. Prikazivanje filmova će biti u različitim delovima grada Šenđina. Osim toga, filmovi će biti dopunjeni muzičkim performansama.\n"Bogorodica Ljeviška u pesmama" u Gračanici\nOdržana promocija knjige "Priština u srcu"\nNagrada “Grigorije Božović” za 2020. Enisu Haliloviću\nIzložba grafika „Presanci“ večeras u PKC „Akvarijus“\nJubilarno izdanje Lovefesta u Vrnjačkoj Banji


U RS rekordna potrošnja struje - Bizlife.rs\nU RS rekordna potrošnja struje\n12:59 Banjaluka, 03/02/2012\nDnevna potrošnja električne energije u RS zbog sve većih temperaturnih minusa u poslednjih nekoliko dana dosegnula je rekordne iznose, potvrdili su iz stručne službe „Elektroprivrede RS“.\nU odnosu na period pre poslednjeg talasa zahlađenja, potrošnja električne energije na dnevnom nivou povećana je za oko 20 odsto i iznosi 13.800 megavat-časova, rekli su u službi ovog preduzeća. Trenutna dnevna potrošnja električne energije u RS najviša je ostvarena u poslednje dve godine i nešto je veća od one poslednjeg dana prošle godine, kada je zabeležena potrošnja od 13.575 megavat-časova, rekli su u službi ovog preduzeća.\nIpak, kako ističu u stručnoj službi „Elektroprivrede RS“, vrednosti opterećenja su na nivou očekivanih za ovo doba godine i za ove vremenske uslove. Oni pojašnjavaju da je ukupna januarska potrošnja električne energije ove godine bila za 3,09 odsto veća u odnosu na planirane vrednosti.\nIako je hidrološka situacija u RS i dalje teška, u „Elektroprivredi RS“ ocenjuju da su i dalje u stanju da sopstvenim proizvodnim kapacitetima u potpunosti zadovoljavaju sve potrebe potrošača za električnom energijom.\n„Elektroprivreda RS“ ne uvozi električnu energiju, prvenstveno zahvaljujući dobroj proizvodnji u termoelektranama TE Ugljevik i TE Gacko i dobroj pogonskoj spremnosti naših proizvodnih kapaciteta. Naime, trenutnu hidrološku situaciju u RS karakterišu izuzetno mali dotoci na slivovima reka Drine i Vrbasa, kao i akumulacije „Bileća“, zbog čega se ostvaruje loša proizvodnja u hidroelektranama.\nOstvarena proizvodnja u januaru ove godine na protočnim hidroelektranama HE Višegrad i HE Bočac je na nivou od 44 odsto od planiranih vrednosti, dok je proizvodnja u HE na Trebišnjici iznosila 66 odsto od planirane. Energetska vrednost akumulacije „Bileća“ je takođe znatno ispod plana i trenutno iznosi 174 gigavat-časa ili 388 gigavat-časova manje od planirane vrednosti.


Bosić izabran za potpredsjednika PSSE\nPonedjeljak, 20 April 2015 15:03\nZamjenik predsjedavajućeg Predstavničkog doma Parlamentarne skupštine BiH Mladen Bosić izabran je danas u Strazburu za potpredsjednika Parlamentarne skupštine Savjeta Evrope /PSSE/ iz BiH do kraja ove godine, saopšteno je iz parlamenta BiH.\nZasjedanje je započelo obraćanjem predsjednice PSSE An Braser, a planirano je da se učesnicima danas obrati i ministar inostranih i evropskih poslova Belgije i predsjednik Komiteta ministara Didije Rojnders.\nZa sutra je najavljeno obraćanje kralja Belgije.\nTokom proljećnog zasjedanja PSSE, koje će trajati do 24. aprila, vodiće se rasprave o vladavini prava, demokratiji i zaštiti ljudskih prava.\nParlamentarnu skupštinu BiH na zasjedanju PSSE predstavljaju predsjedavajući Stalne delegacije Senad Šepić, njegova zamjenica Borjana Krišto te članovi Mladen Bosić, Milica Marković i Željko Komšić.\nViše iz kategorije: « Uzbuna pred ambasadom SAD u BiH zbog zaboravljene torbe Savjet EU usvojio odluku o zaključenju SSP sa BiH »


Sporazum PKS i Udruženja za upravljanje projektima\nTanjug 10. marta 2020. 09:18\nBEOGRAD – Privredna komora Srbije potpisala je Sporazum o poslovno-tehničkoj saradnji sa Udruženjem za upravljanje projektima – IPMA Srbija.\nSporazum su potpisali direktorka Sektora preduzetništva PKS Branislava Simanić i predsednik Udruženja za upravljanje projektima Vladimir Obradović.\nSimanić je rekla da su PKS i Udruženje za upravljanje projektima prepoznali neophodnost unapređenja ženskog preduzetništva za koje kaže da je snažan resurs novog zapošljavanja.\n„Upravo zato je u PKS formirana sekcija za žensko preduzetništvo koja ima za cilj ekonomsko jačanje svih žena u Srbiji“, kaže Simanić.\nKroz rad te sekcije, kako je objasnila Simanić, žene imaju mogućnost da pokreću inicijative za izmene i dopune zakona, da predlažu inicijative za unapređenje ambijenta poslovanja, a sekcija organizuje za njih B2B sastanke i pruža im pomoć prilikom izlaska na strana tržišta i nastupa na sajmovima.\n„Ono što je jako bitno na čemu radimo, to je besplatna edukacija naših preduzentica na teme koje zajednički delegiramo“, rekla je Simanić.\nU narednom periodu, kako je najavila, u planu je organizovanje čitavog niza digitalnih radionica kako bi preduzetnice unapredile svoje poslovanje.\nPohvalila je inicijativu Udruženja za upravljanje projektima i navela da će Sektor za preduzetništvo sa Udruženjem imati čitav niz projekata koji će se baviti unapređenjem ženskog preduzetništva i ekonomskim osnaživanjem preduzetnica u Srbiji.\nObradović je rekao da će Sporazum sa PKS otvoriti mnoga vrata zajedničke saradnje.\nNaveo je da Udruženje kao reprezentativna asocijacija ili komora projektnih menadžera postoji u Srbiji već 34 godine i da u proteklih nekoliko godina posebnu pažnu i fokus stavlja na razvoj mladih i na razvoj žena.\nU skladu sa tim je, kaže, formirana i posebna sekcija koja se bavi ženama u projektnom menadžmentu za koju navodi da je izazvala veliko interesovanje i da su već neke konkretne inicijative iz toga proizašle.\nIzrazio je zadovoljstvo što je PKS zainteresovana da zajednički pokušaju u narednom periodu da daju doprinos na unapređenju položaja žena, pre svega u ekonomskom smislu.\n„Iz ekonomskog položaja žena proizlaze sva druga prava ili ih je makar lakše ostvariti“, kaže Obradović.\nZahvalio je Simanić što je dala podršku incijativama Udruženja.\n„Iskreno verujem da će u narednom periodu biti puno zajedničkih projekata na dobrobit privrede, boljeg upravljanja projektima i preduzetništva, uključujući i žensko preduzetništvo“, kaže Obradović.\nHanić: Niska cena zaduživanja dobra za strane investicije\n'Veropulos' podržao projekat PKS…\nSve više preduzeća usvaja i primenjuje klaud tehnologije\nČuvarkuća-podrška proizvođačima,potrošačima i ekonomiji\nProglašeni pobednici kraudfanding hakatona inovacija


SP JUNIORKI – BEZ SREĆE I PLASMANA – ODBOJKA VOLLEYBALL\nSP JUNIORKI – BEZ SREĆE I PLASMANA\nŽelje su jedno, mogućnosti drugo, a faktor sreće nešto sasvim treće i to je u dobroj meri uticalo da se juniorke Srbije posle samo tri kola na Svetskom prvenstvu u Meksiku pomire sa tim da neće igrati za plasman u prvoj polovini. Pobeda nad Amerikom bila je jedino što ih je vodilo u četvrtfinalnu grupu i sve je krenulo kako treba. Dobra igra je dala rezultat, vođstvo, visoko, od 2:0 u setovima, a onda naredna tri izgubile sve na razliku. Suze nisu mogle da sakriju, baš kao ni Amerikanke plasman u borbu za medalje. U duelima sa Peruom, Meksikom i Argentinom u ranim jutarnjim satima u sredu, četvrtak i petak, probaće da bar vrate osmehe na lica.\nPrevious Post Previous Post GP 2017. I TAJLAND U ARHIVI\nSledeća objava Sledeća objava ANA ANTONIJEVIĆ: REJTING KOJI OBAVEZUJE


Detalj sa izbornog mesta u Republici Srpskoj\nOko 1.900 glasačkih mjesta otvoreno je od 7 časova u Republici Srpskoj na kojima će se 1.219.399 građana imati priliku izjasniti na pitanje - "Da li podržavate da se 9. januar obilježava i slavi kao Dan Republike Srpske?".\nReferendum je, jedinstven je stav kako pozicije tako i opozicije Republike Srpske, odgovor na odluku Ustavnog suda BiH koji je u novembru 2015. godine odlučujući po apelaciji bošnjačkog člana Predsjedništva BiH Bakira Izetbegovića utvrdio da su odredbe Zakona o praznicima RS, u dijelu koji se odnosi na proslavu 9. januara kao Dana RS, suprotne Ustavu BiH. Ustavni sud istom odlukom obavezao je Narodnu skupštinu RS da u roku od šest mjeseci sporne zakonske odredbe uskladi s njegovom odlukom.\nNo umjesto pristupanja izmjenama zakona ujedinjena vlast i opozicija u Republici Srpskoj ušla je u proces osporavanja odluke Ustavnog suda BiH. Istovremeno, u julu ove godine donijeta je i odluka o održavanju referenduma na kojem bi se građani izjasnili žele li i dalje da 9. januar obilježavaju kao Dan RS-a.\nOčekivanja da bi do odustajanja referenduma moglo doći pokazala su se neutemeljena. Nakon što je 17. septembra Ustavni sud BiH odbio zahtjev Narodne skupštine RS za preispitivanje svoje odluke kao neutemeljen, te donio odluku o privremenoj mjeri kojom se zabranjuje održavanje referenduma, vlast ovog bh. entiteta predvođena predsjednikom Miloradom Dodikom, ali i cjelokupna srpska opoziciona scena, jasno su poručili da od referenduma neće odustati.\nProtiv održavanja referenduma, uz upozorenje da je to udar na Ustav BiH i Daytonski mirovni sporazum, su Ured visokog predstavnika (OHR), visoki zvaničnici Evropske unije, te brojne ambasade zapadnih zemalja uključujući i SAD. Podrška referendumu izostala je i iz Srbije.\nDani koji su prethodili referendumu rezultirali su podizanjem političkih tenzija u BiH do usijanja, a sve češće izgovarana su upozorenja, pa čak i prijetnje o mogućim novim ratom. Stoga se i u regionu, zbog straha od novih mogućih sukoba, sa posebnom pažnjom ovih dana prate dešavanja u BiH.\nLideri probosanskih stranaka pozvali su građane bošnjačke nacionalnosti da na referendum ne izlaze i na taj način mu ne daju mogući legitimitet.\nNa drugoj strani u cilju preduprijeđenja bilo kakvih incidenata ministarstvo unutrašnjih poslova RS diglo je stepen pripravnosti na najviši nivo, a na ulicama gradova u RS primjetan je veliki broj policajaca s dugim cijevima.\nNa potezu Skupština RS\nPredsjednik Republičke komisije za provođenje referenduma (RKR) Siniša Karan saopštio je da se preliminarni rezultati koji mogu očekivati već tokom noći.\n"Pokušaćemo u nedjelju na svaka dva sata, počev od 9.00 časova ujutru da obavještavamo javnost o izlasku građana referendum", rekao je Karan.\nKada je riječ o glasanju građana Brčko distrikta, koji osim državljanstva BiH imaju i dokumenta RS, Karan je podsjetio da sa distriktom nisu uspjeli da sklope poseban sporazum da bi se referendum održao na toj teritoriji, te da su zbog toga formirana dva glasačka mjesta u susjednim lokalnim zajednicama Donjem Žabaru i Bijeljini, odnosno u Lončarima i Donjoj Bukovici. Prema njegovim riječima, studenti će moći da glasaju u mjestima u kojima se zateknu, na nepotvrđenim listićima i biće evidentirani na posebnom spisku.\nKaran je kazao da će Republička komisija za sprovođenje referenduma konačne rezultate dostaviti Narodnoj skupštini RS na usvajanje, a po usvajanju ta odluka će biće objavljena u Službenom glasniku nakon 30 dana. "Nakon objave u Službenom glasniku, ne dalje od šest mjeseci, Narodna skupština mora donijeti odgovarajući akt koji će biti u skladu sa odlukom građana izraženom na referendumu", pojasnio je Karan.\nNaveo je da „to i govori o karakteru referenduma, da je on savjetodavni zato što daje prethodno mišljenje za neki akt koji će tek biti donesen, a nakon referenduma on je obavezujući da Narodna skupština donese akt u skladu sa odlukom na referendumu“.\nU Republici Srpskoj na snazi je šutnja koja prema Zakonu o referendumu i građanskoj inicijativi zabranjuje vođenje kampanja putem sredstava javnog informisanja i javnih skupova.


Skoplje, Podgorica, Sarajevo: Potez kojim Srbija menja svoj imidž u regionu - 02.03.2021, Sputnik Srbija\nSkoplje, Podgorica, Sarajevo: Potez kojim Srbija menja svoj imidž u regionu\nSrpski zvaničnici predali su Sarajevu prvih 5.000 doza vakcina kompanije „AstraZeneka“, od ukupno 10.000 doza koje Srbija donira Bosni i Hercegovini. Beograd... 02.03.2021, Sputnik Srbija\nkomentari i analitika, analize i mišljenja, srbija, bosna i hercegovina (bih)\n21:15 02.03.2021 (Osveženo: 12:49 21.09.2021)\n© Sputnik / Pavel Lisicыn / Uđi u foto-galerijuAmpule sa vakcinama protiv kovida "Sputnjik Ve"\nSrpski zvaničnici predali su Sarajevu prvih 5.000 doza vakcina kompanije „AstraZeneka“, od ukupno 10.000 doza koje Srbija donira Bosni i Hercegovini. Beograd je cepivom prethodno pomogao i Crnu Goru i Severnu Makedoniju. Da li će ovaj gest doprineti promeni percepcije o Srbiji u regionu i otopliti odnose sa Sarajevom, Podgoricom i Skopljem?\nPružanje pomoći susedima u situaciji širenja zaraze korona virusa, profesor političkog marketinga na Fakultetu političkih nauka Siniša Atlagić vidi ne samo kao pomoć u doslovnom smislu te reči, već i kao značajan promotivni postupak Vlade Srbije, koji u značajnoj meri doprinosi promeni percepcije u okolnim zemljama.\nDoniranjem vakcina menja se percepcija o Srbiji\n„Ja ovo mogu da kažem ne samo kao stručnjak za političku propagandu, već i kao neko ko je često u regionu, a pogotovo u Bosni i Hercegovini. Ali, ta promena percepcije se zaista odnosi samo na onaj deo koji je, čini mi se, Vladi Srbije i predsedniku značajan upravo iz razloga razvijanja ekonomskih veza, odnosno jačanja saradnje na ekonomskom planu. Čini mi se da je on u nekom trenutku i rekao da nema govora o tome da bi ova pomoć trebalo da predstavlja znak bilo kakvog budućeg ujedinjenja na političkom planu. Dakle, mislim da će se percepcija promeniti u smislu da će građani okolnih zemalja možda zaista početi da percipiraju Srbiju kao zemlju sa najvećim, prevashodno, ljudskim potencijalima na prostorima Zapadnog Balkana, a onda i privrednim“, kaže Atlagić.\nNaš sagovornik, međutim, ne misli da će ovo u velikoj meri doprineti promeni percepcije o Srbiji na širem planu, pogotovo u emotivnom delu ljudskih stavova.\n„Percepcija i predstave o takvim političkim subjektima, a govorimo o zemljama ili narodima, se vrlo teško menjaju. Jedan čin, pa makar bio i ovakav u situaciji koja je prilično teška, ne može da doprinese u toj meri promeni percepcije na nekom opštem planu. Ali, na ekonomskom planu čini se da može, odnosno na planu shvatanja da Srbija, u ostatku zemalja iz bivše Jugoslavije koje su na Zapadnom Balkanu, predstavlja državu koja bi trebalo da se vidi kao neki lider u promenama koje dolaze, nadamo se na bolje“, objašnjava Atlagić.\nSrbija samo želi dobre odnose\nI sociolog, profesor Vladimir Vuletić kaže da Srbija čini sve da uveri susede u svoju dobronamernost, da nema nikakvih pretenzija i da samo želi dobre odnose i ono što je svojevremeno inicirano predlozima o ekonomskom povezivanju u zoni slobodne trgovine.\n„Srbija želi svojim primerom da pokaže kako, kada smo upućeni jedni na druge, možemo svi iz toga da profitiramo. U tom smislu ja razumem ove donacije, kao poruku dobre volje i saradnje, poruku da Srbija pokušava primerom da pokaže da stoji iza svojih reči“, navodi Vuletić.\nTaj gest će, nada se on, pomoći imidžu Srbije kod običnih građana, ali dodaje da ne treba zaboraviti da ima mnogo onih koji to jednostavno ne žele, odnosno koji žele da susedi u regionu ostanu, na neki način, zavađeni.\n„U tom smislu pretpostavljam da će oni, kao što je i do sada bio slučaj, tamo gde je uopšte dolazilo do poboljšanja odnosa, pokušati da iskoriste da te odnose zatruju. Zato me ne bi začudilo da u narednim danima vidimo tekstove koji bi pokušali da na ovaj ili onaj način minimizuju značaj ovoga što se desilo, a što smo već imali priliku da gledamo kada je reč o Skoplju ili Podgorici“, napominje naš sagovornik.\nPolitiku na Balkanu kroje velike sile\nNa pitanje da li je prerano nadati se tome da bi dobrosusedski gestovi tokom globalne pandemije mogli otopliti i unaprediti odnose sa Sarajevom, Podgoricom ili Skopljem, Vuletić kaže da nada uvek treba da postoji, jer bi u suprotnom svaki potez bio uzaludan.\n„Svaki takav potez jeste nešto što može doprineti, ali ne treba očekivati da će to biti neki radikalan zaokret i da će se nešto promeniti i nakon ovakvih gestova. Pogotovo što ima onih kojima poboljšanje odnosa u regionu, a pogotovo inicijativa koja dolazi iz Srbije, ne deluje kao nešto što im ide u političku korist. U tom smislu jesam optimista sa jedne strane, ali sa druge nisam naivan u toj meri da pomislim da ovo može da izokrene stvari u potpunosti. Ali, ono što jeste važno to je da svako treba da radi na onome što misli da je ispravno i zato mislim da ovakve inicijative treba podržati“, smatra Vuletić.\nNi Siniša Atlagić nije siguran da će ovaj gest Beograda rezultirati nekim značajnim otopljavanjem odnosa sa susedima na političkom planu.\n„Čini mi se da politiku na Balkanu ipak u manjoj meri „kroje“ zemlje koje su na Balkanu, a prevashodno je to u rukama velikih sila“, zaključuje Atlagić za Sputnjik.


BalkanMagazin :: Kineska ekonomija u prvom kvartalu rasla po stopi od 6,4 posto\nKineska ekonomija u prvom kvartalu rasla po stopi od 6,4 posto\nutorak, 23. april 2019 01:27\nDinamika rasta ista kao u poslednjem kvartalu lane ali nešto je viša od očekivanja\n(ilustracija, Šangaj - ukrštanje brzih puteva blizu centra grada)\nKineska ekonomija, kako je saopšteno iz zvaničnog izvora, zabeležila je u prvom kvartalu ove godine, u odnosu na isti period lane, rast za 6,4 posto. Kako prenosi Rojters, ista stopa je iskazana i u poslednjem tromesečju prošle godine.\nPrema preliminarnim analizama, očekivan je rast bruto društvenog proizvoda (BDP) od 6,3 posto koji bi bio najniži u poslednjiih 27 godina. Bolji rezultat od očekivanja analitičara, ima da se zahvali, pre svega, visokom rastu industrijske proizvodnje od 8,5 posto koji je bio najviši od 2014.\nMartovski ekonomski pokazatelji su naznačili ohrabrujuće ekonomske tendencije u kinskoj privredi posle pesimističkog početka godine ali je, prema analitičarima, još prerano donositi zaključke o trajnijem poboljšanju.\nEkonomski partneri Kine pažljivo prate kretanja u ovoj zemlji, posebno naznake održavanja i ubrzanja ekonomskog rasta, zbog bojazni od usporavanja globalnog rasta na koji tamošnja kretanja imaju sve veći uticaj.


Do sada neviđeno, Pep odustao, nema rešenje za jednu poziciju! - Sportske.net\nPošto ih je šokirao Žorginjo odlaskom u Čelsi, Siti ne pristaje na Realovu ucenu, ali i nema rešenje za ključnu poziciju...\nGvardiolu zove dvostruki prvak sveta!Real odgovorio "Građanima"!"Plavci" upropastili planove Gvardioli, ima li Španac "plan B"?Siti i pored svega ne odustaje od Žoržinja!?Žoržinjo odbio Siti zbog Čelsija, ovo je razlog!\nPošto je već dogovoreno pojačanje, Žorginjo, umesto u engleskom prvaku završio u Čelsiju, Mančester Siti je ostao bez rešenja u veznom redu.\nTačnije, posle dovođenja Mareza, Gvardioli je potreban još jedan plejmejker, zamena za Jaju Turea kako bi kompletirao prelazni rok.\nOn je ostao pri stavu da mu nije potrebno više igrača, ali je problem što ne može da nađe rešenje.\nSiti je odustao od Kovačića za koga Real traži 90 miliona evra, jasno "Građani" to neće platiti, a odbio ih je Pjanić koji je odabrao da ostane u Juventusu, iako je navodno Pep bio spreman da ispuni Juventusov zahtev i izdvoji 80 miliona evra za Bosanca.\nOvo je deficitarna pozicija, Gvardiola ima Gundogana i Fernandinja koji nije plej, sa druge strane, pričalo se da će povući Davida Silvu nazad, kako bi De Brujne dobio ofanzivniju ulogu, ali mu je potreban još jedan vezni igrač.\nNema za sada naznaka šta će učiniti, neki pominju Ndidija iz Lestera, ali to je malo verovatno, kao i dovođenje Lemine ili Julijana Vejgla koje se pominjalo ovih dana...


Sportske.net - Vrščani se uzdaju u svoju mladost...\nIzvor: Sportske.net, kkhemofarm.rs\nKošarkaši Hemofarma su tokom prvenstvenme pauze imali dve provere sa ekipama iz Kuvajta i Alžira, a trener Nebojša Bogavac očekuje da će se određeni napredak u igri videti već u utorak od 18 časova, kada Vrščani dočekuju ekipu Vojvodine.\nU prvom delu domaćeg šampionata Vojvodina je u Novom Sadu slavila sa 85:60, što će biti dodatni motiv ekipi Hemofarma da sutra ostvari trijumf u svom ''Milenijumu''.\n''Meč sa Vojvodinom dočekujemo potpuno spremni, jer se radi o ekipi koja ima veliki kvalitet i koju očekuje ulazak u plej-of. Igraju agresivno na oba polja, ali mi imamo mladost koja na to mora adekvatno da odgovori.\nPobeda bi nam mnogo značila za podizanje samopouzdanja u nastavku sezone, a značila bi mnogo i za izgradnju mentaliteta naših igrača. Naravno, pružanje maksimuma se podrazumeva'', objašnjava Bogavac u najavi ovog meča.\nVujasinović: "Želimo da budemo jedan od najboljih klubova Evrope"\nIkardijev potpis, pa šokantan veleobrt, Vanda Nara "srušila" internet\n"El klasiko" oborio rekord - Navijačima najviše nedostajao susret Barse i Reala


Novartis: Lek povećao preživljavanje kod karcinoma prostate\nTanjug 3. juna 2021. 21:00\nCIRIH – Muškarci sa smrtonosnim oblikom uznapredovalog karcinoma prostate koji nisu uspeli sa drugim lečenjima živeli su četiri meseca duže nakon što su dobili eksperimentalni lek,\nciljanu terapiju švajcarskog proizvođača lekova Novartis, pokazali su podaci objavljeni danas.\nTerapija Novartisa Lu-PSMA-617 povećala je srednje prosečno preživljavanje (OS) na 15,3 meseca kod pacijenata sa metastatskim karcinomom prema podacima objavljenim na godišnjem sastanku Američkog društva za kliničku onkologiju 2021. godine, prenosi Rojters.\nTo je više u poređenju sa 11,3 meseca za muškarce koji su dobili standardni tretman u lečenju ove bolesti.\nMuškarci koji su dobili ovaj lek takođe su živeli u proseku 8,7 meseci bez napredovanja raka, što je više nego dvostruko u odnosu na 3,4 meseca preživljavanja bez progresije bolesti (PFS) od onih koji ga nisu dobili, pokazuju podaci.\nNovartis je nagovestio ove rezultate u martu, ali ovo je prvi put da su objavljeni i konkretni podaci.\nNovartis je saopštio da samo tri od 10 muškaraca kod kojih je potvrđen metastatski karcinom prostate imaju sanasu da prežive pet godina, a da današnji podaci iz istraživanja potvrđuju da bi nova terapija mogla da poveća stopu preživljavanja kod ove bolesti.\nŠvajcarski proizvođač lekova planira da ove godine podnese Lu-PSMA-617 na odobrenje zdravstvenim regulatornim telima.\n“Partibrejkers” i Bajaga danas otvaraju 11. Arsenal fest\nMonografija 70 godina Sokoja besplatno na internetu\nKnjiževnost na filmu: Da li se danas razumeju te dve umetnosti\nValeri Bajden Ovens izdaje knjigu „Grouing Ap Bajden“\nRuskim umetnicima značajan sud operske publike u Srbiji\nSastanak predstavnika Srbije i Malezije u Skupštini Srbije\nIzložba slika Dade Đurića otvorena do 5. jula\nValeri Bajden Ovens izdaje knjigu „Grouing Ap…


Prethodni događaji - TOP Conference Beograd\nU prostorijama naše Agencije za obrazovanje u Beogradu, održana je HR konferencija na temu “Profili ljudi potrebni danas za uspeh firme na poslovnom tržištu”. Učesnici su međusobno diskutovali i razmenili iskustva kakvi su zaposleni danas neophodni za uspeh jednog preduzeća, koje su najvažnije radne pozicije u firmi i u koje se radnike najviše isplati investirati.\nPredavači na konferenciji bili su Miroslav Zorić (Generalni direktor kompanije Poslovna Savršenost) i Aleksandra Vuković Manevski (Business development manager kompanije Poslovna Savršenost).\nAir Serbia, aerodrom Nikola Tesla\nZU Apoteka BENU a company of Phoenix Group\nFHB Fabrika Hartije Beograd\nRovicom Solutions doo\nU Novom Sadu održan je HR seminar pod nazivom “Nove pozicije u internet marketing-u”. Učesnicima seminara je predstavljeno kompletno funkcionisanje internet marketing odeljenja, koje će u budućnosti biti neophodan sektor svake kompanije. Detaljno je obradjena šema ulaganja u ovaj sektor i upoređivanje troškova outsorcinga digital marketing usluga prema investiranju u novozaposlene u internet marketing sektoru jedne kompanije.\nPredavač na seminaru Aleksandra Vuković Manevski (Business development manager) je na slikovit način predstavila koje su to ključne pozicije u jednom digital marketing sektoru, koje udruženim radom za kratko vreme mogu doprineti značajnom povećanju profita kompanije.\nJKP”INFORMATIKA” NOVI SAD\nKompanija Poslovna Savršenost je pružila svoj doprinos u vidu predavanja Konferenciji o informacionim tehnologijama “IT Space”, koja se već tradicionalno održava na Ekonomskom fakultetu. Edukativni menadžer kompanije Poslovna Savršenost, Dejana Spasojević, održala je predavanje studentima o IT pozicijama kao najtraženijim pozicijima današnjice.\nKao društveno odgovorna kompanija, naša agencija za obrazovanje sponzorisala je događaj Studentske unije Elektrotehničkog fakulteta Univerziteta u Beogradu, u vidu besplatnih IT obuka za najbolje studente.\nAgencija za obrazovanje „Poslovna savršenost” u saradnji sa Kancelarijom za mlade Palilula i Kancelarijom za mlade Stari Grad, organizovala je INFO DAN na temu najtraženijih i najplaćenijih poslova današnjice i budućnosti. Naš edukativni menadžer Dejana Spasojević, objasnila je mladim ljudima perspektive razvoja karijere kroz veštine i znanja koje poslodavci danas traže na tržištu.\nObrazovni centar Poslovna Savršenost održala je radionicu iz oblasti HR-a, IT-a i Marketinga na projektu Akademija modernog menadžmenta čija je tema “Company vs StartUp”.\nAgencija za obrazovanje Poslovna savrsenost je odrzala seminar internet marketinga zaposlenima Visoke skole modernog biznisa u Beogradu.\nZaposleni u kompaniji Poslovna Savršenost, Ivan Radojičić i Aleksandra Vuković Manevski održali su edukativno predavanje studentima tehničko-tehnoloških fakulteta na temu „Personalni copywriting” u sklopu radionice Level Up na Elektotehničkom fakultetu. Poslovna Savršenost I kompanija Microsoft su dobili nagradu za najbolja predavanja na radionici.\nU Novom Sadu, u hotelu “Park”, održan je prvi dvodnevni sajam zapošljavanja pod nazivom “Top Job”. Među poznatim kompanijama, učesnicama na sajmu, našla se i naša agencija. Edukativno predavanje na temu “Primena Excel-a u biznisu” i “Kako do kvalitetnih kadrova za IT praksu” održala je naša koleginica Jelena Obradović.


Kruševac poslao šlepere sa vodom za Užičane | Kruševac Info\nGrad Kruševac je obezbedio dva šlepera sa ukupno 50.000 litara vode (u balonima od po pet litara) i deset manjih cisterni sa vodom Javnog komunalnog preduzeća (JKP) Vodovod Kruševac građanima Užica radi lakšeg prevazilaženja problema u vodosnabdevanju, saopšteno je iz gradske uprave.\nNeophodna pomoć je Užičanima upućena nakon dogovora ministra odbrane Nebojše Rodića i gradonačelnika Kruševca Bratislava Gašića.\nZbog posebno otežanih uslova rada i najmlađih pacijenata koji su smešteni na Dečjem odeljenju bolnice u Užicu, priprema se još jedan šleper zdrave pijaće vode, flaširane u bocama od pola litra.\nPrema rečima gradonačelnika Gašića, Kruševac će u znak solidarnosti pomoći onoliko koliko aktuelne prilike dozvoljavaju izrazivši očekivanje da će se u najskorije vreme trajno rešiti pitanje vodosnabdevanja u Užicu.\nGašić će zajedno sa nadležnim licima dopremiti pomoć Užicu, u sredu 15. januara, kaže se u saopštenju i dodaje da je vodu doniralo preduzeće koje se bavi flaširanjem vode „Brzmin“ iz Brzeća, vlasnika Zorana Kostića.\nKako je ranije saopšteno, mikrobiološke, a prethodno i fizičko hemijske analize vode, potvrdile su ispravnost vode u užičkoj bolnici.\nOčekuje se da u toku dana, čim stigne odobrenje iz Ministarstva zdravlja, u ovoj zdravstvenoj ustanovi ponovo početi da se rade hiruške intervencije, izjavila je za Tanjug direktorka Opšte bolnice Užice Jelena Raković Radivojević.\nOparacije su zabranjene od 8. januara, kada se pojavila mutna voda na nekoliko slavina u hiruškom bloku, izjavila je za Tanjug direktorka Opšte bolnice Užice Jelena Raković Radivojević.\nU proteklih pet dana svi hitni pacijenti upućivani su na operacije u zdravstvene centre u Čačku i Kraljevu.\nSvetski dan voda obeležen i u Kruševcu\nVeliki Šiljegovac bez vode zbog oštećenja cevi…\nNiko nije odgovoran za problem sa vodosnabdevanjem!…\n« Pojačana kontrola na jezeru Ćelije\nFK Napredak počeo pripreme, cilj je opstati u Super ligi »